text:
Mat.27:17: Nuko bateranye Pilato arababaza ati “Uwo mushaka ko mbabohorera ni nde? Ni Baraba, cyangwa ni Yesu witwa Kristo?”18. Kuko yamenye yuko ishyari ari ryo rimubatangishije.19.Kandi ubwo yari yicaye ku ntebe y’imanza, umugore we amutumaho ati “Ntugire icyo utwara uwo mukiranutsi, kuko naraye ndose byinshi kuri we byambabaje.”20.Ariko abatambyi bakuru n’abakuru boshya abantu ngo basabe Baraba, bicishe Yesu.21.Nuko umutegeka yongera kubabaza ati “Muri abo bombi, uwo mushaka ni nde nkamubabohorera?” Bati “Ni Baraba.”22.Pilato arabasubiza ati “Yesu witwa Kristo ndamugira nte?” Bose bati “Nabambwe! 23.Na we arababaza ati “Kuki? Yakoze cyaha ki?” Ariko barushaho gusakuza cyane bati “Nabambwe!”24.Nuko Pilato abonye ko arushywa n’ubusa, ahubwo ko barushijeho gushega, yenda amazi akarabira imbere y’abantu ati “Jyeweho nta cyaha kindiho ku bw’amaraso y’uyu mukiranutsi, birabe ibyanyu.”25.Abantu bose baramusubiza bati “Amaraso ye natubeho no ku bana bacu.”26.Maze ababohorera Baraba, ariko amaze gukubita Yesu imikoba, aramutanga ngo abambwe.
Abantu benshi bafata Pilato nk’umugome ruharwa utagira ubumuntu namba, ariko nusoma iri jambo neza ushobora gutungurwa usanze nawe ibyo ukora ntaho utandukaniye na Pilato, urasanga ba Pilato ari benshi cyane yemwe no mubitwa abakristu.
Pilato bamuzaniye urubanza rwa Yesu, yarwakiriye neza, atega amatwi abamurega yumva ibyo bamurega. Pilato yumvishe ibyo barega Yesu aburamo icyaha, apfa kubwira Yesu ngo: ntiwumva ibyo bakurega? ati: ngaho iregure, ngo Yesu ntiyamusubiza ijambo na rimwe. Pilato nawe yabonaga ari ishyari abantu bafitiye Yesu nta kindi, impamvu Yesu atagize icyo avuga, nuko umucamanza yari yamaze kumenya ukuri. Umugore wa Pilato aba amutumyeho intumwa ati: nyabuneka uramenye ntugire icyo utwara uwo mukiranutsi w’Imana namuroseho ibintu byinshi kdi byambabaje.
Pilato akibyumva umutima uramusimbuka, ashaka uko abohora Yesu kuko mu minsi mikuru hagombaga kugira imbohe imwe abohora, ariko ngo abantu barashega cyane agira ubwoba atinya rubanda.
Pilato nta bugome yari afitiye Yesu, nta ruswa yariye kugira ngo amubambe, si nuko atari azi ukuri, ni ubwoba bwo gutinya rubanda bwatumye amutanga bakamubamba.
Mu by’ukuri urebye ukuntu rubanda rwari rwahagurutse, iyo Pilato yibeshya ntamutange ngo abambwe na Pilato ubwe rubanda bashoboraga kumwica. Pilato ntiyigeze ahisha ko Yesu ari umwere, ariko kubera gutinya rubanda, ati: aho kugira ngo munyice nta kundi nimumubambe.
- Ubwoba bwatumye Pilato atanga Yesu ngo abambwe kandi abizi neza ko nta cyaha na kimwe yamubonyeho
Hari ibyaha byinshi abantu bakora atari uko babikunze, atari ukubera ko ari abapagani, bakabikora gusa kubera ubwoba. Reba neza ushobora gusanga nawe ntaho utandukaniye na Pilato. Umva ibyo Pilato yakoze abonye bimuyobeye:
Mat.27:24.Nuko Pilato abonye ko arushywa n’ubusa, ahubwo ko barushijeho gushega, yenda amazi akarabira imbere y’abantu ati “Jyeweho nta cyaha kindiho ku bw’amaraso y’uyu mukiranutsi, birabe ibyanyu.”
Nonese wibwira ko ibi Pilato yakoze byatumye atabarwaho icyaha nkuko yabivuze? Nimujya musoma Bibiliya mujye mushyiramo n’ubwenge, ni ukuri Pilato si umugome kurenza abandi nkuko benshi babyibwira, ariko yabaye iciro ry’imigani kurenza abanyabyaha bose. Sinshatse kuvuganira Pilato, nagiraga ngo nkwereke ko nawe ushobora kuba uri Pilato utabizi. Ukabamba Yesu koko? ngo nonese nabigenza nte?
Wasambanye na Boss utinya ko akwirukana ku kazi, kugira ngo ubone akazi warasambanye utinya ubushomeri, wakoze ibyaha kugira ngo uzamurwa mu ntera mu kazi, watinye ko Fiyanse wawe akubenga uremera murasambana, warabeshye, uragambana, ukora ibyaha byinshi kubera ubwoba…….. ubwo utandukaniye he na Pilato watanze Yesu ngo abambwe atinya ko rubanda bamumerera nabi?
Gukizwa ni ukwemera ingaruka zose zo gukizwa, igihe cyose ugitinya kubabara kubw’agakiza, biragoye ko wakwinjira mu bwami bw’Imana.
Daniel MUKESHIMANA/Umubavu.com


c: text/html

text:
Hagowe uru rurabo rw’umushinwa! ubu buhanuzi bw’iki gihe ni’ akaga. Kiliziya n’imwe itunganye koko. ubutaha azababwira ati Muze mbirongorere Imana yabambaye kugira ngo ubuhanzi busohozwe. kdi bose bazahita bamuha ubundi abana b’inzerezi buzure mumihanda. ministerir y’umuryango iracyafite ibibazo. cyakora mukanya arababwira ati muture menshi ubundi Imana ibasubize vuba.
Amwe mu.madini ari hanze aha n’abiyita abashumba nyamara ari ab’imitwe bazazinura abantu ibyo kwizera Imana. Nubwo abantu bamwe bibwira ko uwambaye kora cyangwa ikote atwaye Bibiliya ari umukozi w’Imana ariko sibyo. Abenshi muri bene abo ni abatekamutwe binjiye mu nzira y’idini ariko ikigenderewe kuribo so iby’agakiza ahubwo n’inyota y’ifaranga. Abantu nibataba mask n’abibwiraga ko ari abizera bazayobywa na bene abo Bantu. Cyane cyane abararuwe no guhanuza cyangwa abahora bahagaritse imitima yo kumenya uko ibyabo bimeze. Abameze batya abenshi bazagwa mu.bibazo by’abatekamutwe bitwikiriye idini no gusenga. Umuntu wese akwiriye kugira umutuzo no kwiga neza ijambo ry’Imana kuko Imana iri hafi ya buri were uyishaka. Naho abo bakobwa ni ukwitesha agaciro no kugaragaza ukwihaba ari navyo uwo wiyita umupasteri ashingiraho. Cyokora ntekereza ko Ku basore ho axabona bake burya igitsina gabo ntibahubuka cyane.
Ubundi se ararinda kwambika amakote abasore abasabira abagore kubera iki? yazabashyingiye abo bakobwa yambitse udutimba,hhh
Birababaje kuko ibi ni uguta umuco ni no kwinyanyanyagiza rwose kuri aba bakobwa. Biragatsindwa, ibi ni ubuyobe. Sinzi icyo Leta izakorera abanyarwanda ngo ibatabare kubera uburyo abanyamadini basigaye bakabije amafuti no kubeshya abantu. Ibi iyo birangiye abizeza ibitangaza ubundi akabakuramo amafaranga. Mbega ishyano
IBIRYABAREZI GUSA
ibi bintu birababaje muminsi yanyuma hazabaho abahanuzi bibinyoma bazahanura ibijyanye no kwifuza kwabo. ahubwo iyo sengera ibyifuzo byabo ibyo byari byiza naho kubambika agatimbase!!!!! ahubwo yabamagiye!!!!!!
Nanjye mfite 40 ans umukobwa ukeneye umugabo yampamagara 0785274036 tukabiganiraho tukibanira.please nshaka ufite gahunda suwo gukina .ibisabwa byose ndabifite kdi mwijeje umunezero.
None se ko wumva ko nawe akiri Umuhungu ahubwo iyo afatamo umwe ubu hanuzi bugasohorera kuri umwe. Iyi ni imitwe ni ubuteka mutwe uyu ni nka babandi birirwa babwiriza abanya mafaranga ngo bayazane bayasengere atubuke naho ari yo bashaka maze abapfumu bakaza bayikoreye . Ubu ni ubupfumu buvuguruye bwitwaje bibiliya. Abafite amaso y’umwuka nibo bazabibona gusa.
ibisibyo kabisa mumuco nyarwanda ntamukobwa wambara agatimba ntamugabo
uyu mu pasiteri nawe ubu numuhungu abosore nabageraho nzareba ko nawe azambara ikote bakamurambikaho ibiganza
abantu bakwiye kujijuka
??? Nikibazo gikomeye
ibisibyo kabisa mumuco nyarwanda ntamukobwa wambara agatimba ntamugabo
uyu mu pasiteri nawe ubu numuhungu abosore nabageraho nzareba ko nawe azambara ikote bakamurambikaho ibiganza
abantu bakwiye kujijuka
??? Nikibazo gikomeye
Hhhhhhh. None ko mbona aho kwishima no guseka ahubwo bifitiye amasoni c buriya bari bizeye?
Gusa birasekeje pe. Abagabo nabo menya ari ab’ibura
Hhahahah!!!!!!!!!!!!!Aya ni amahano pe!ubu ni ubukunguzi!Barushijeho kubazinga!Ni ugushakira imboga ahatarimye(ahadahine)
Icyakora iki gikorwa cy’ ubuhanuzi najye ndagishigikiye. Buri mukobwa agomba kubona umugabo, na buri musore agomba kubona umugore. Icyambwira itariki iyo gahunda yo kwambika abasore nabo ikote izabera, ngo najye nzayitabire. Nabuze umukobwa umbera umugore. Mfite imyaka 34 kandi abantu bose banyita MUZEHE. Rwose nkeneye umugore najye.
ngaho mwitegereze muri video,,,ari kureba ayo utuye...
Bakriston bene data mureke tuyoborwe numwuka wera none se nibayabambitse agatimba akanabatwikurura abazabagira abagore bazakoraki ko we yabikoze byarangiye nonese abahungu azabakorera iki. ahaaaaa ketubitege amaso gusa dukwiye gusa
Ngayo nguko,! Ntibyoroshye
banditism.com
yuewe nidanger, kondeba abari nabakecuru kundusha nukuntarijye wariwarihebye, ndabona halimo nabahetse, ubwonutwo twana duhetswe natwo twasogongejwe kurubwobuhanuzi da, nibase aruduhungu pasteri akaba yabasabiraga kubonabagabo ubwose utwotwana twuduhungu ntiyaduhanuliye kuzaba abatinganyi ra???? ahaaaaa nzabandora, buliya kuiheba niyondwarambi ntacyo itagukoresha
mbega ndumiwe koko ubuse koko isezerano ryumugoer cya umugabo siryacu twese kdi icyintangaza nawe ntamugore afite
Mana korakumaso yabantu bawe
Igitangaza ku mukobwa cg umuhungu si ukurongora cg kurongorwa ahubwo ni ukubona ahindutse yandukuwe mu gitabo cy’urupfu yanditswe mu cy’ubugingo. Hanura ariko umenye n’ibyo uha priorité kuruta ibindi
ABA BAKOBWA UBATSE N’ AMAFRANGA BAYAGUHA KABISA
NI MUJYE MUSHYIRA MUBWENGE ,NAMWE MWIVUGANIRE N’IMANA KUKO ABO N’ABATEKAMUTWE
Aba ba Pasiteri babajura bareze!
uhuuu, biteye ubwoba kabisa any way wasanga koko arimana yamutumye. gusa amadini yikigihe sinzi ibyayo kabisa
Igihe cyose habaye igikorwa gitandukanye nibisanzwe abantu babyibazaho byinshi kuko bahawe ubwenge bwo gusesengura , rero abantu ntibigomba kubatwara umwanya wabo ahubwo bagomba gukomeza ibikorwa bibateza imbere. Naho ibyo kubona umugabo cyangwa umugore bitangwa n’Imana
Imana idutabare iduhumure iduhe amaso yumwuka.nahubundi abantu bamwe baheze murujijo.iriya no logic ima a ntibwirabantu kwitoza idusaba guciranuka gusa.no kwizera ijambo ryayo .ndunva uwo mu pasteri ashaka kwigereranya nimana.satani mbere yari umwamarayika ashatse kwigereranya nimana aravumwa.mwitonde ba pasteri bikigihe.
Uyu mupaster ndabona arumupfu sumusenzi nababyemera bakambikwa agatimba ngo barikwizezwa abagabo nabo nibamwe nawe ninjiji gusa.
Ndumiwe pee!
pasteri yakoze igikorwa ciwe ariko arabaremesha ntibihebure.
Mbaga kurindagira, uyu we Koko, Imana ntabwo ituzi? uyu mu pasitori nareke imitwe ibi ntabwo aribyo rwose, arishakira amaramuko gusa, reka turebe Nina umwaka uzashira babonye abagabo, uyu munyamakuru wanditse iyi nkuru twamusaba kuzakora ubushakashatsi atumenyere amaherezo yabyo.
Iyo ubuze ubwenge Imana irakureka, arko nabariya biyita abashumba bazabazwa bariya bantu birirwa bashuka
Iyo ubuze ubwenge Imana irakureka, arko nabariya biyita abashumba bazabazwa bariya bantu birirwa bashuka
barihebye kbsa ndabobana ari danger.
Mbega ubujiji?
Buriya koko biriya byabaye?
aka kajagali Imana ikadukize rwose.
Yabambitse Supernet
hhhhhhhhhhh this is crazy!!!!! ubuse bo ntibashoboye kwisengera??
Iyo mu mutwe hapfuye, bagukoresha icyo bashaka, ntaho ataniye n’urya mu zulu wahaga abantu Petrol ngo irahinduka Jus!
Ariko mwavuye mu bujiji mukareca abo besikoro!
ibijya gushya birashyuha koko! Mbega ubuhanuzi? abasore bazambikwa ikote nyine bazahabwa abagore mubambitswe agatimba urumva se bitoroshye.
ibijya gushya birashyuha koko! Mbega ubuhanuzi? abasore bazambikwa ikote nyine bazahabwa abagore mubambitswe agatimba urumva se bitoroshye.

robotstxt: allowed

filter: keep


text:
Inama (10);zemejwe ko Paul akurwa ku ngoma,
kuwa 18 Nyakanga 14 Umwuka w’Uwiteka yaransanze aho nari kumurwa w’ishushani mu gihugu cy’Ibabuloni,byari ahagana mu masaa ya nimunsi,maze Uwiteka arambwira ati ubu harangiye inama ya (10); yogukuraho umukuru w’igihugu cyanyu,dore hashize igihe narabafunze imitima yokugirango badahuza babanze bareke ibyahanuwe nabahanuzi biobanze bisohore.
Kuko baramutse babitanze imbere byaba bibi kurushaho,dore noneho bahuje umugambi bemeranijwe yuko Paul Kaga akurwa ku ngoma.Umwuka w’Imana yihanangirije abantu bose bazishimira urupfu rwa Paul Kaga kuko bizabatera umuvumo,kuko icyo gihe ibihugu byinshi bizishimira iyo ntambara ndetse bazabaseka cyane ariko abazabseka aho niho bazakura umuvumo.Uko nioko Uwiteka avuze!.
Ntabwo bizaba bisekeje ahubwo bizaba bijababaje kuburyo buteye agahinda kuko inzirakarengane zizaba zicirwa ubusa kandi ari nta cyaha bakoze,dore nd’Uwiteka imana ivuga ikanakora mwirinde umuzi wogusharira umera myri mwe!!
babwire nabo babwire abandi bicare bazi neza ibigiye kubaho mu isi yabazima.


text:
Musenyeri Bimenyimana yavutse tariki 22 Kamena 1953, i Bumazi muri Paruwasi ya Shangi muri Cyangugu. Yatorewe kuba Umushumba wa Diyosezi ya Cyangugu tariki ya 18 Mutarama 1997, ahabwa Ubwepisikopi tariki ya 16 Werurwe 1997, afite intego igira iti “In Humilitate Et Caritate” bishatse kuvuga ngo “Mu bwiyoroshye no mu rukundo.”
Itangazo ry’Inama y’Abepisikopi Gatolika mu Rwanda, rivuga ko Misa yo gusezera kuri Musenyeri Bimenyimana, izaba ku wa Gatanu w’iki Cyumweru muri Kiliziya ya Paruwasi Katedrali ya Cyangugu saa yine za mu gitondo.
Musenyeri Bimenyimana yitabye Imana ku mugoroba wo ku wa 11 Werurwe. Yari amaze imyaka 37 n’amezi atandatu ari umusaseridoti kuko yabuhawe tariki ya 6 Nyakanga 1980, n’imyaka hafi 21 ari umwepisikopi wa Cyangugu. Yahawe ubupadiri afite imyaka 27 n’amezi atanu, agirwa umwepisikopi afite imyaka 44 y’amavuko.
Inkuru bifitanye isano: Musenyeri Bimenyimana wayoboraga Diyosezi ya Cyangugu yitabye Imana


text:
Magayane burya yari umuhanuzi ukomeye; ibyo yahanuriye Ikinani kitananiye abanzi n'abagamabanyi uwavuga ko bigeze ku musozo ntiyaba yibeshye. Bimwe mubyo yavuze harimo ko abo bavantara bazarya akaribwa n'akataribwa mu minsi yabo ya nyuma. None se niba unyarwanda asigaye yakwa amaturo na FPR bikageza noneho ko asorera n'imyaka ye y'amavuko igisigaye ni iki? Niba se u Rwanda rugeze aho rucuruza abana rwibyariye, aho Magayane yabeshye ni hehe?
Imyaka yawe umaze ku isi iragurishwa mu Rwanda
Amategeko ashyirwaho n'Agatsiko kakayahindura buri munsi bitewe n'inyungu runaka. Itegeko riheruka gushyirwaho ubu ryakijije abategetsi b'ibanze ni Itegeko rigenga abantu ku giti cyabo, umuryango n'imibanire hagati yabo. Iri tegeko mu ngingo yaryo ya 162 mu mutwe waryo wa kabiri w'ishyingirwa, ivuga ko umuhungu n'umukobwa kugirango bemererwe kurushinga bagomba kuba bafite byibura imyaka 21 y'amavuko; ni ukuvuga ko abatayigejejeho batemerewe gushyingirwa.
Iri tegeko niryo ryahereweho polisi ya Kagame Pawulo yica wa musore wariho wiyubakira inzu ngo arushinge wo ku Kibuye, Se umubyara nawe agakomeretswa bikabije,abaturanyi benshi bahuruye batabaye nabo bagakomereka. Iri tegeko rero ubu ryavuyemo agakiza ku bategetsi b'ibanze kuko abasore n'inkumi kugirango bemererwe kurushinga babanza guha ruswa aba bategetsi bakakongerera aimyaka iyo batarageza kuri 21!!!!
Ubwiza bw'abanyarwandakazi bugiye kujya bubyazwa umusaruro
Muri Shikama tukimara kubona iyi nyandiko ya IGIHE ejo kuri 11/3/2016 twariyamiriye tuti aka ni akaga turakaba akazanye Bazibamo na Rucagu! Twasomye neza twitonze iyo nyandiko maze dusangamo ko aba bakobwa ngo bafite ubwiza kurusha abandi ku isi, ntawakwihanganira kutabyaza ubu bwiza inoti; ngo niyo mpamvu bagiye kujya bakinishwa za filimu, hahagazwe!! Ariko uwanditse iyi nkuru ntiyasobanuye ubwoko bwa filimu aba bashiki bacu gagiye kujya bakinishwa ngo buzuze agaseke ka FPR! Zaba se ari filimu z'injyanishabitsina, zaba se ari filimu z'.ubwicanyi, iz'urukundo se?
N'akataraza kari inyuma! Aho bigeze n'umwuka duhumeka ushobora kuzajya utangirwa imisoro kugirango tubone impamba ya Giselansi mu rugendo rwe rwo kuduhahira rutagira iherezo!
Dg NKUSI Yozefu
www.shikamaye.blogspot.no
Uharanire ko Ukuri gusimbura ikinyoma


text:
Amajwi y’abaturage batandukanye yumvikanye mu Kiganiro Ijwi ry’abaturage cyatambutse kuri Radio Rwanda ku wa 18 Nzeri 2016, aho bagaragaje ibitekerezo byabo kuri iri tegeko rishya ndetse n’impungenge barifitiye, gusa hari n’abavuze ko abadepite baryiganye ubushishozi.
Itegeko Nº27/2016 ryo ku wa 08/07/2016 risobanura ibijyanye n’impano, indagano ndetse n’izungura ku muryango nyarwanda wose.
Iri tegeko ku birebana n’imicungire y’umutungo w’abashyingiranywe, impano n’izungura, ryemerera umubyeyi gutanga umunani ku bushake. Abenshi bumvikanye bavuga ko rizatuma abana bagirana amakimbirane n’ababyeyi babo cyangwa abana bagasubiranamo hagati yabo.
Umubyeyi umwe yagize ati " Nk’umubyeyi mbona ari byiza ariko ku bana mbona hazazamo ikibazo, hari umubyeyi uzitwaza iryo tegeko ashake kurenganya abana. ku kigero cya 60% ni ryiza kuko iryariho ryatumaga abana badakora ngo bashake ibyabo, 40% ni izo mpungene mfite.”
Undi yagize ati " Umwana yitwaye neza rwose wamuha ariko yitwaye nabi ntacyo wamumarira, kuko hari abana bitwara nabi ku babyeyi, akabasuzugura, akabafata nabi, ariko umwana yitwaye neza wamuha, ririya tegeko ni ryiza abana benshi basuzuguraga ababyeyi babo.”
Arakomeza “Ariko biriya na none bizazamo ubwicanyi, umubyeyi nadaha umwana we azaza amwice.”
Undi yagize ati “Ni ikintu cyiza cyane kuko n’abadepite buriya bareba kure, barebera abaturage bakabona n’imbogamizi ziri mu baturage n’ingorane abana bashobora guteza ababyeyi, amategeko ni meza cyane bazakomeze badutorere n’andi, hari n’ibibazo biri mu ngo bazakomeze nabyo babicukumbure.”
Hari uwatanze igitekerezo avuga ko "uko mbyumva byaba byiza umubyeyi n’umwana bumvikanye, ariko kubera ubwumvikane buke busigaye buboneka ku bana, bishoboka ko umunani umubyeyi ashobora kuwumwima kubera yitwaye nabi.”
Undi ari " Ni ku bushake ariko hari icyo mbivugaho, hari abana bigira intakoreka ariko hakaba n’ababyeyi bikubira ku bintu bakumva batagomba kugabanya babana, njye mbona ababyeyi baha abana babaringanije noneho umwana wabubabashye bakamurengerezaho."
Uyu nawe yagize ati “Nonese niba umwana asuzuguye umubyeyi bigatuma ntacyo amugenera, uwo mwana yazaba uwande? Iryo tegeko na leta yagira icyo irivugaho kugira ngo na bariya bana batari kumva bazabashe kurenganurwa. No muri bibiliya haratubwira ngo umwana yaragiye arya ibyo bari bamuhaye abonye abimaze agaruka gutera umubyeyi kuri kakandi ke.”
Uko ubundi itegeko ryavugaga mbere yo kuvugururwa
Ingingo ya 42 yagenaga ko itangwa ry’umunani ari igikorwa ababyeyi bakora bakiriho kigamije kugabira umutungo abana babo cyangwa ababakomokaho bagahita bawegukana, bikitwa ko bashoje inshingano yo kubarera no kububakira.
Naho ingingo 43 igakomeza ivuga ko abana bose nta vangura hagati y’abahungu n’abakobwa abariho n’abahagarariye abakomoka ku bana bapfuye mbere y’ababyeyi, uretse abaciwe.
Uko ubu itegeko riteye mu ngingo ya 28 havugwa ko impano itanzwe mu rwego rw’umuryango ishobora gutangwa hagati y’abashyingiranywe ubwabo cyangwa igatangwa hagati y’ababyeyi n’abana babo kuri bimwe mu bigize umutungo wabo.
Iyo ababyeyi baha umwana wabo impano, babikora hadashingiwe ku ivangura hagati y’abana b’abakobwa n’abahungu. Impano itanzwe mu rwego rw’umuryango ishobora gukorerwa inyandiko mpamo cyangwa inyandiko bwite cyangwa igashyikirizwa gusa nyirayo.
Muri iyi ngingo, haravugwamo ko ari impano ababyeyi baha abana babo, bitandukanye n’uko byari biri mbere y’uko itegeko rivugururwa aho bawitaga umunani.


text:
Nyampinga w’u Rwanda 2017 Iradukunda Elsa yasuye urubyiruko rwajyanywe kugororerwa ku kirwa cy’I Wawa bagirana ikiganiro bamugezaho ibyifuzo bafite na we abemerera kuba umuvugizi wabo leta ikumva ibyo barangamiye.
Nyampinga wasuye uru rubyiruko ku munsi wejo hatambutse taliki ya 18 Gicurasi 2017 yaganiriye nabo berekana ko bamwishimiye. Uru rubyiruko ruri kugororerwa ku kirwa cya Iwawa rwishimiye ko Nyampinga yemeye kurusura ndetse akabasangiza inama zubaka.
Ibyashimishije uru rubyiruko rw’I wawa harimo kuba uyu Nyampinga yaremeye kuzajya akorana nabo mu buryo bwa hafi ndetse akababera umuvugizi wabo mu kubavuganira kugira ngo bazajye babona akazi bitabagoye.
Iradukunda Elsa nawe yemereye uru rubyiruko ko agiye gukoresha imbaraga n’izina afite akabakorera ubuvigizi mu nzego zitandukanye bityo icyifuzo cyabo kigashyirwa mu bikorwa.
Nyampinga w’ u Rwanda 2017 Iradukunda Elsa yasabiye uru rubyiruko rw’I wawa amafaranga ibihumbi 600 azagurwamo inka izajya ibakamirwa aba basore bari kugororerwa ku kirwa cya Iwawa.
Miss Iradukunda Elsa aganiriza urubyiruko rw' i Wawa
Nyampinga Elsa akigera i Wawa
Aha ni aho rumwe mu rubyiruko rudodera
Yabijeje kubabera umuvugizi
Umwe mu basezerewe i Wawa yatanze ubuhamya bw' ibyo amaze kugera ho


text:
Kemura ukwihuza ku bikoresho by’amajwi bya Bluetooth n’amagaragaza nta rusinga
Amajwi ya Bluetooth
Gukanda buto ya Kwihuza buto ahakorerwa ibikorwa nibitabona igikoresho cyawe, ugerageze ibikurikira:
Urebe neza ko igikoresho cya Windows cyawe gikorana na Bluetooth kandi ko gifunguye. Urabona buto ya Bluetooth ahakorerwa ibikorwa.
Nutabona buto ya Bluetooth, ugerageze kuvugurura musomyi y’igikoresho cyawe. Dore uko bikorwa: Jya ku Itangira, wandike Mucungibikoresho, uyihitemo ku rutonde rw’ibisubizo, noneho, muri Mucungibikoresho, shaka igikoresho cyawe, ugikandishe buto y’iburyo (cyangwa kanda ugumisheho), uhitemo Kuvugurura Porogaramu za musomyi, uhitemo Guhita ushaka porogaramu za musomyi zavuguruwe, noneho ukurikize amabwiriza asigaye.
Bluetooth niba ifunguye, kandi musomyi ijyanye n’igihe, ariko igikoresho cyawe kigakomeza kudakora, ugerageze kuvanaho icyo gikoresho maze wongere ugihuze. Dore uko bikorwa: Jya ku Itangira, wandike Ibikoresho, uhitemo Bluetooth, uhitemo igikoresho, uhitemo Kuvanamo igikoresho, maze wongere ugerageze guhuza.
Urebe neza ko igikoresho cy’amajwi gifungurwa na Bluetooth gifunguye kandi ko kiboneka. Uko ubikora biterwa n’ibikoresho, bityo ugomba kureba amakuru yazanye n’igikoresho cyawe cyangwa ukajya ku rubuga rw’uruganda rwagikoze.
Ibikoresho bya Miracast
Gukanda buto ya Kwihuza buto ahakorerwa ibikorwa nibitabona igikoresho cyawe, ugerageze ibikurikira:
Reba neza ko igikoresho cya Windows cyawe gikorana na Miracast ureba amakuru yazanye na cyo cyangwa ujya ku rubuga rw’uruganda rwagikoze.
Reba neza ko Wi-Fi ifunguye.
Urebe neza ko igaragaza ushaka guporojetaho rikorana na Miracast kandi ko ifunguye. Niba bidakorana, biragusaba adabutateri ya Miracast (rimwe na rimwe yitwa “dongle”) icomekwa mu muyoboro wa HDMI.
Ibikoresho bya WiGig
Gukanda buto ya Kwihuza buto ahakorerwa ibikorwa nibitabona igikoresho cyawe, ugerageze ibikurikira:
Urebe neza ko igikoresho cya Windows cyawe gikorana na WiGig kandi ko gifunguye. Niba PC ikorana na WiGig, urabona buto ya WiGig mu Amagenamiterere > Uburyo bw’indege.
Reba neza ko igaragaza rikorana na WiGig. Niba bidakorana, biragusaba agacomekesho ka WiGig.


text:
Mu gihe kuri uyu wa gatatu tariki ya gatandatu Gashyantare 2013 ubuyobozi bw’Umujyi wa Kigali bwari bwatangaje ko abatwara abagenzi kuri moto (bazwi ku izina ry’"abamotari") bose bakorera mu Mujyi wa Kigali bagomba kuba bambaye umwenda umwe si ko byagenze, kuko mu ma saa sita yo kuri uyu munsi aho abamotari bagaragaraga mu bice bitandukanye by’umujyi bari bambaye imyenda itandukanye.
Umujyi wa Kigali wari wabasabye kwambara umwenda umwe w’ijaketi y’ubururu kuko ari wo mushya kurusha indi yose bambaraga, ariko ntibyitabiriwe.
Mu mujyi aho bita “Kwa Rubangura”, twahasanze abamotari bambaye imyenda y’ubururu y’amajire n’iy’amaboko maremare, n’iy’icyatsi kibisi.
Tubabajije impamvu bambaye imyenda itandukanye kandi Umujyi wa Kigali warabasabye kwambara umwambaro umwe, batubwiye impamvu zitandukanye zirimo kuba imyenda mishya ishyuha ku buryo ibashyuhira cyane abandi bavuga ko batari babizi kuko akazi kabo katabaha umwanya wo kumva radiyo kandi ari yo byavugiweho.
Uwitwa Ndayambaje Emmanuel yatubwiye ko imyenda basabwa kwambara imushyuhira cyane kuko ari nk’amakoti, avuga ko byaba byiza iki cyemezo cyo kwambara umwenda umwe ku bamotari gitangiye gushyirwa mu bikorwa hamaze gukoreshwa imyenda ifite amaboko magufi (amajire) idatera icyokere.
Undi twaganiriye ni Safari Muganga Yves, watubwiye ko iki cyemezo cyihuse cyane kuko itangazo ryatanzwe habura umunsi umwe gusa ngo ibyo rivuga bishyirwe mu bikorwa.
Muganga yavuze ko kugira ngo ibyemezo nk’ibi byubahirizwe byajya bitangarizwa mu nama zakoreshejwe abo bireba, kuko nta gihamya ko bose bumvise amaradiyo ubwo cyatangazwaga.
Imyambarire y’abamotari ikunda guhindagurika kuva uyu murimo wakwitabirwa n’abantu benshi mu Mujyi wa Kigali. Ubu imyenda bemerewe kwambara nk’umwambaro w’akazi ni ifite ibara ry’ubururu n’amaboko maremare, ariko abenshi muri bo bavuga ko uko ikoze bituma ibatera icyokere.


text:
Bishyize hamwe ngo biture uwabarokoye muri Jenoside
Bamwe mu barokotse Jenoside yakorewe Abatutsi mu Karere ka Nyamasheke bavuga ko bateguye igikorwa cyo guha inka Silas Haabiyaremye wabarokoye muri Jenoside.
Iki gikorwa bagiteguye mu rwego rwo kwerekana ko bashima kandi bagaha agaciro abantu bakoze ibikorwa by’ubutwari bagahagarara ku batutsi bahigwaga bakabahisha bazi neza ko bishobora kubashyira mu kaga bakaba na bo bakicwa.
Umwe mu bateguye iki gikorwa, Jean Paul Habimana, umwarimu mu ishuri rya Scuola Europa ry’i Milan mu Butariyani, na we warokokeye mu Karere ka Nyamasheke, ati “Umusaza waturokoye Silas Habiyaremye twamugeneye inka tuzamuha tumushimira ko yagize ubutwari bukomeye none tukaba turiho, nta kindi twabona twamushimira”.
Silas Habiyaremye avuga ko biteye ibyishimo kuba abantu bishyira hamwe bakibuka ko hari ineza bagiriwe akemeza ko kugira neza iteka bizana umugisha.
Yagize ati “Jyewe nafashije abantu ndabahisha kubera urukundo, numvaga ko ntabapfira gushira nkumva ko nzakora ibishoboka nkagira abantu mfasha kubaho. Ntabwo nabikoze ntegereje igihembo, kuba batekereza kunshimira ni byiza ndabishimira Imana”.
Uhagarariye umuryango Ibuka, urengera inyungu z’abarikotse Jenoside yakorewe Abatutsi mu Karere ka Nyamasheke, Bagirishya Jean Marie Vianney, avuga ko umuco wo gushima ari mwiza agasaba ko ababikora bajya babikorana umutima ushishoza ndetse bakabimenyesha, kugira ngo ejo badashimira uwagize neza ariko agahekura abandi.
Yagize ati “Uyu ni umuco mwiza wo gushimira abadukuye mu menyo ya rubamba mu bihe bikomeye, ariko ababikora bajye bashishoza ndetse banatubwire kuko hari abantu barokoye abantu ariko bica abandi ni byiza kubyitondera”.
Bivugwa ko Silas Habiyaremye utuye mu Mudugudu wa Rukerereza mu Kagari ka Kanazi mu Murenge wa Ruharambuga i Nyamasheke, yarokoye abatutsi barenga 50, bamwe muri bo bakaba baheruka kumusura no kumuha impano ndetse bakaba bafite intego yo kumuha inka bamushimira ko yarokoye ubuzima bwabo.
Twagerageje kuvugana n’Ubuyobozi bwa Ibuka mu Karere ka Nyamasheke ngo buduhamirize ibikorwa bya Silas Habiyaremye, ariko ushinzwe ubumwe n’ubwiyunge mu Murenge wa Ruharambuga, Eleuthere Kayiranga, avuga ko Silas Habiyaremye ari umwe mu bakoze ibikorwa by’indashyirwa, akaba ari n’inyangamugayo ku buryo aherutse gutorwa mu barinzi b’igihango.
Dukurikire ukanda kuri Like
Ibitekerezo ( 3 )
Uhagarariye Ibuka ibyo yavuze muri iyi nkuru ibyiza aba yicecekeye kuko harimo akenge gake.
Ndashimira abagize igitekerezo cyo gushimira umuryango wa Silas Habiyaremye kuko kumenya Imana byamufashishe gukora igikorwa cy’indashyikirwa. Imana yonyine izaguhembere ibyo wakoze.
Nasabaga uwandika iyinkuru ko umutwe wayo yazawukorera ubugororangingo abantu bahishe abantu mugihe cya genocide sibo babarokoye ahubwo bagize uruhare mukurokoka iyo genocide kuko nemezako Ar’Imana yarokoye abantu kuko haribeshi bahishe ABATUTSI ariko nyuma bazagupfa
Uyumugabo ni Intwari cyane akwiye gushimirwa kimwe nabandi nkawe
Imana izamwiture umutima wurukundo yagize


text:
Urwenya: “Ngaho yibwire ko winaniriwe”
“Ngaho yibwire ko winaniriwe”
Izuba ryari ryacanye. Umugabo n’umugore biyemeza kwitemberera, aho kwicara mu rugo. Barakugendeye, bajya ahantu bafungira inyamanswa ngo zirebwe. Muri iyo zoo, harimo ingagi. Umugabo abona ingagi iri kwitegereza umugore we. Aramubwira ati “urabizi Cherie, iriya ngagi yagukunze! Kuramo ako gapira n’isutiye uyereke amabere turebe uko bigenda”. Umugore abanza kwanga, ariko umugabo akomeza kumwinginga ageze aho aremera. Ingagi ibonye amabere ikoma mu mashyi, ivuza urusaku, irasimbagurika, sinakubwira. Umugabo si uguseka. Nyuma abwira umugore, ati “reba uko ibaye ibonye amabere gusa! Kuramo imyenda yose nta muntu uri kutubona, maze ndebe noneho uko bigenda”. Umugore noneho aranga aratsemba. Umugabo aringinga ajya no ku mavi, umugore ageze aho aremera. Ingagi ireba ako gatuza, ireba ayo matako, ireba amabuno atengera, ireba amaribori hose, maze noneho si ugusara irasizora, irasimbagurika, irasakuza, itangira kujegeza uruzitiro rwa senyenge rwari ruyirinze, ishaka kurira isanga hejuru naho harafunze, irasakuza irikubitagura, ubona mbese ko byayirenze. Nuko umugabo yegera urugi rwari rufunze aho iyo ngagi yari iri, ajegeza ingufuri ivaho, asunikiramo umugore we, arongera arafunga, maze n’ijwi ryuje ubugome n’umujinya aramubwira, ati “ngaho yibwire ko winaniriwe , cyangwa ko umutwe uri kukurya, cyangwa ko uri mu bihe bibi turebe!”
Shyiraho Igitekerezo!
Subscribe to: Post Comments (Atom)


text:
1
Ariko koko kutamenya Umwami Yesu ni agahinda, aba bantu bose bapfa biyahuye bivuze ko hari izindi mbaraga zibuza abantu amahoro kugeza biyahuye, inama nziza nabagira ni uguhugira muri Yesu, kuko muri aba bose biyahuye si uko aribo bari bafite ibibazo kurusha abandi ariko babuze icyabahumuriza ariko uje Yesu yaguha amahoro kubuntu , aka kurinda aho udashoboye kwirinda , akagufasha aho udashoboye , akakuyobora igihe ugenda aho utazi , biroroshye ni ukumwegurira umutima wawe gusa , naho ubundi isi igeze aho ubumuntu gusa budashobora kuyibamo , kuko umuntu bivuze umunyantegenke naho Imana mu muntu bivuze umunyambaraga
1

seg_langs: unk kin_Latn unk


text:
Pasiteri Antoine Rutayisire avuga ko akiri umusore yifuzaga kuzaba Padiri ngo amaze kuba Pasiteri yagowe no guhitamo umufasha aho atangaza ko yabenzwe n’abakobwa ndetse n’uwo yumvaga yakunze akaza gushakwa n’undi musore.
Ngo mu mabyiruka ye yumvaga azaba Padiri ariko ngo nanubu aracyafite izo nzozi ku buryo yemerewe yaba Padiri mu idini rya Katolika.Ati ”Ubundi ndi mutoya numvaga nzaba Padiri rwose hari n’abantu bakubwira ngo wenda bagira ibintu by’ibigeragezo ariko ukuntu ugenda akura arahinduka ufite imyaka 15, 16 nta kibazo nari mfite 17 ntacyo ariko ngeze muri 18, 19 ubwo nari ndangije amashuri yisumbuye nkajya ndeba hirya nkabona inkumi zose zabaye nziza.”
Ngo kuri iyo myaka 19 asoje amashuri yisumbuye yatangiye kubona abakobwa beza mu mubiri we akumva harimo ibintu by’imitingito atazi aho biva.
Yagize ati “Nkumva no mu mubiri wanjye harimo ibintu by’imitingito ntazi ubwoko bwabyo.Noneho rero kandi rero nkaba narakuriye ahantu bagiraga indangagaciro nkunda no kubivuga iyo nigisha.”
Ngo nyina yakundaga kumubwira ko umuntu wese ubeshya aba ari umutindi, ati “Nakuze numva ko umuntu wese ubeshya urimagnya ujya mu bintu ntabikore aba ari umutindi nk’ibaza nti nzagenda mbe Padiri n’iriya nkumi n’iyi mitingito ibyo bintu bizamvanga.”
Akomeza avuga ko yumva kuba Padiri ari byiza ariko nanone akibaza ukuntu azajya avugwa muri rubanda bavuga ngo Padiri Antoine afite umwana n’umugore yasize.Ati “Nkatangira nkajya mbazwa ngo Padiri Antoine yabyaye umwana hariya ngo afite umugore nkavuga nti oya reka mese kamwe bizananire ariko nagiye kubeshya nigira muri University.”
Avuga ko ataterese akiri muto mu myaka,yagize ati “Njyewe nkubwize ukuri imyaka namaze muri Seminaire kugeza mfite imyaka 19 n’abakobwa bashakaga ko tuba inshuti ntitwigeze tuba inshuti njyewe nari Padiri.Ni ibyo nkubwira bya bindi byo kwiha intego nkavuga nti niba nzaba Padiri nta mpamvu yo kujya gukururana n’abakobwa ngo ndi Padiri nimundeke tujye twuzura mu ntera yakure ariko ibyo kuvuga ngo nguriya ni umukobwa dukundana,turandikirana wapi n’abakobwa banyandikiraga sinabasubizaga twarahuraga nkababwira nti rwose ntukabigerageze nti inzira yanjye irasobanutse.”
Yakomeje avuga ko muri ayo mabaruwa yose adashobora kwibagirwa ibaruwa yandikiwe n’umugore ubu babagana,ati “We yanyandikiye ariko asubiza nari mukuru Madamu wanjye twahuye ahubwo ndi mukuru cyane.Ahubwo ikintu gishobora kugutangaza njyewe ndi muri ba bahungu batigeze buzura n’abakobwa benshi.”
Ngo mu buzima bwe yuzuye(yakundanye) n’abakobwa babiri gusa
Ati “Njyewe mu buzima nuzuye n’abakobwa babiri hanyuma umwe turuzura igihe kirekire bigeze hagati abona ndimo ndatinda mu mayira ararongorwa mutahira n’ubukwe nta rwango rurimo nta mujinya.”
Abajijwe niba yari yishimye kubere y’uko uwo mukobwa yari ashyingiwe yasubije muri aya magambo,ati “Nari kuba nishimye iyo mba mvuga ngo ndagukize, hoya ntabwo nicujije kuko buriya njyewe hari iintu nubaha.Iyo wihuta nkubaha muri Speed yawe [Mu muvuduko wawe].Iyo mfite ibintu narageraho ndakubwira nti ok fine [Nta kibazo] ariko nyine niba ushaka y’uko byihuta ukaba wahuye n’uwihuta ndakubwira nti nyine bugiye ubwo nanjye igihe cyanje nikigera nzagenda n’uko byagenze.”
Past. Antoine Rutayisire
Avuga ko uyu mukobwa wakoze ubukwe bakundanye kugeza agejeje imyaka 28 y’amavuko mu gihe umugore we bamaranye imyaka 27 barushinze.Ngo uwo mukobwa wa mbere yaramuherekeje amurinda kujarajara kuva bakiri muri University kugeza mu 1987.
Ngo nyuma y’uko uwo mukobwa akoze ubukwe yatangiye kwibaza niba ari Imana ishaka ko ajya kuba Padiri.Ati “Nasigaranye ikibazo nibaza niba ari Imana ishaka ko njya kuba Padiri, ko numva niteguye gukubita hirya no hino no kujarajara kandi ubwo icyo gihe nari maze gukizwa narabaye umuvugabutuma noneho ndwara indwara yo kurambagiza.”
Uko indwara yo kurambagiza yamugezeho.
Ngo aho yajyaga hose abwiriza yabonaga abamwicaye imbere akajya afotora akoresheje ubwonko,ati ‘”Uzi kwakundi ujya kwigisha ukajya ubona abakwicaye imbere ukajya ufotora.Ukareba abakobwa barimo bose ukareba uwo wumva wahura n’amarangamutima yawe mwazakurangiza ukagenda ukamuganiriza bucye bucye akamubaza uti ‘witwa nde? Ubahe? Wiga he? Ukora iki? N’ibindi nk’ibyo ukirimo gushakisha.Imana yari ibizi ko nyuma bizangora impuza nawe (n’umufasha we)ibindi n’amateka.”
Abajijwe uko Imana yamuzaniye uwo babanye ubu, yavuze ko yari asanzwe amuzi ndetse ko n’abasaza be bari inshuti ze ariko ngo yabonaga ari muto kuri we.Avuga ko yari afite ibyo agenderaho ngo no mu buzima bwa buri munsi aba afite ibyo ashingiraho kugirango agire icyo akora.
Ati “Njyewe ndi umuntu ugira ibyo nshingiraho.Nari naravuze ngo nzarongora mfite imyaka 25 ndongore umukobwa ufite nibura imyaka 21 nshyiraho umurongo ntarengwa w’uko ntashobora kurongora umukobwa ndusha imyaka ine cyangwa irenze.”
Ngo abahungu basenganaga baje kumubwira ko mu gihe cyose bamaze bamusengera babonye umukobwa bahuje kandi barwubakana.Ngo bamubwiye ko amuri hafi banavuga izina rye.
Yababwiye ko uwo bamweretse amurusha imyaka icyenda kandi ko amuzi akiri umwana muto.Ati ‘Ndababwira nti ariko se sha uri mukobwa murusha imyaka icyenda ndamuzi ari umwana namwe nimushyire mu gaciro.”
Ngo umwe mu bahungu bari aho yamubwiye ko bamusengeye kandi ko ariwe Imana yaberetse.Avuga ko yatangiye kumvira icyo Imana yari yavuze, ngo yari afite imyaka 32 umukobwa afite imyaka 23, ubu ngo asigaye amureba akabona bangana.
Ahamya ko bageze mu rugo yabonye imyaka ntacyo ivuze.Kuri ubu, ngo bisigaye bigaragara ko amurusha imyaka kuko we (Antoine) yazanye imvi mu gihe ngo umugore agifite isura y’abana (Baby Face).
Yibuka umunsi umwe ubwo mu rugo hari abafundi bakaza kubaza iki kibazo niba uwo mugore ariwe wa mbere cyangwa niba ari uwo yishumbushije.Yagize ati ‘Umwe muri abo bafundi yigize bamenya ati ‘uwo oya umugore mukuru yarapfuye uriya n’uwo yishimbushije’.”
Agendeye kuri urwo rugero, uyu mufundi yaberetse bucura wari mu rugo, bamubaza niba uwo mwana ari uw’umugore wa mbere.Uwo mufundi yagize ati ‘Oya kiriya gisore mubona avuka ku mugore wa mbere turiya tundi mubona (aravuga abana) ni ab’umugore yishumbushije.”
Ngo kuba ashaje umugore we akaba akiri muto bimutera ishema kuko iyo ari mu nzira abwirwa ko umugore we ari mwiza kandi ngo biramushimisha cyane.
Yagowe no gutoranya mu bakobwa benshi kandi beza
Antoine ahamya ko atarashaka umugore yagowe bikomeye no gutoranya uwo bazarushinga mu bakobwa benshi kandi beza.Ngo yisanze abyinira ku kaguru kamwe atabasha guhitamo neza uwo bazarushinga bitewe n’ubwiza bw’abakobwa yabonaga.
Yabwiye Radio Rwanda ducyesha iyi nkuru ko byose bitewe no kuba hari icyo ushaka muri uwo mugore muzarushinga ari nayo mpamvu nawe yagowe no kumubona vuba bitewe n’abakobwa beza bamucaga imbere.
Avuga ko nta mukobwa yigeze ababaza mu buzima, ngo mu nyigisho atanga za buri gihe abuza umusore cyangwa se umukobwa kutarisha umutima mugenzi we.
Ubuhamya bwingenzi pe!mwakoze kudusangiza


text: Mu kiganiro gito nagiranye n'abarezi bigisha ikinyarwanda mu wa 1no muwa 2 twasenze kwigisha mu kinyarwanda mu mwaka wa 1 kugera 3 ari ngombwa cyane kuko umwana uzi gusoma neza ikinyarwanda abasha gutsinda neza andi masomo kandi akazamuka neza muyandi mashuri. Umwanzuro twafashe nuko tugomba gushikariza abana umuco wo gusoma tunashyiraho amarushanwa yo gusoma ikinyarwanda ku kigo cyacu kandi tugashishikariza ababyeyi kutabira amasomero yo mucyaro ;twbonyeko amahugurwa ahoraho ku barimu bigisha ikinyarwanda ari ngombwa kuko babasha kwigisha ibijyanye n'icyo ubushobozi bw'umwana akeneye dusanga mu nteganyanyigisho nshya.Murakoze ariko muze kwihangana nohereje raporo 2 kuko iyambere nari nashyizeho vedeo yanga kujyaho


text:
Gafotozi wo mu gihugu cy’Ubutaliyani yafashe icyemezo cyo kugaragaza ko abagore bafite umubyibuho ukabije batagomba kwiheba no kwiyanga akaba akora ibi afotora aba bagore babyibushye cyane bambaye ubusa.
Kuri Yossi Loloi, w’imyaka 36 ngo kuba yaritabaje uyu gafotozi ngo nuko ari imwe ba garagaza imideri mu Butaliyani kandi akaba ari mu bagore beza muri iki gihugu akaba yarahimbye umushinga witwa FullBeaty afite intego yo kugaragaza ubwiza bwambaye ubusa bw’abo bagore babyibushye birenze ibikenewe.
"Nashakaga kugaragaza ubwiza buri kuri aba bagore kuko nashakaga kwerekana ko abagore bananutse atari bo bonyine beza natekereje ibi ndabyitondera kandi ngamije kurwanya ivangura n’ikundwakaza ry’abagore bananutse ugasanga ababyibushye barirengagijwe ntibakibukwa.’’.
Kuri Yossi Loloi, ngo umurimo we ni ubukorikori kandi avuga ko ngo uyu ari umukoro n’inshingano ze nk’umunyabukorikori kugira ngo agira ibyiyumviro ashyira mu bantu basobanukirwe ubwiza bwihishe mu bagore babyibushye. avuga ko hamwe na Fullbeaty azagaragaza ko abagore nabo babyibushye abafite uburenganzira bwo gukundwa.


text:
Urukundo nyarwo rusobanuye ibintu byinshi bishamikiye ku munezero, kugira neza, kutagira ishyari, kwihangana, kwiyoroshya n’ubucuti burambye. Umwanditsi wa Bibiliya we yararenzwe ashimangira ko ’Urukundo ruhebuje byose kuba ingenzi.’
Hari abahamya ko urumeze rutya kurubona bidapfa guhira buri wese, ahanini bishingiye ku byo bamwe bagenderaho biyemeza kugirana ubucuti.
Independent itangaza ko nyuma y’ubushakashatsi ku bijyanye n’imitekerereze ya muntu ku bijyanye no gukunda bwatanze ingingo zitandukanye zigenderwaho n’abashaka kwinjira mu rukundo. Hari abahirwa n’uru rugendo gusa imyitwarire imwe n’imwe ishobora gutuma uwo washakaga ko mwunga ubumwe agutera utwatsi rugikubita.
*Umuhati mu gushaka umukunzi
Inyigo yakozwe mu 2014, yagaragaje ko abagabo bagira umuhati wo gushaka inshuti kurusha abagore. Muri iki gikorwa bisaba ko abagabo biyemeza gushaka ubucuti n’uwo babengutse bahozaho. Gusa bigaragara ko iyo abagabo bashyizeho umuhati urenze birangira badakunze abagore nk’uko babyifuza.
*Akanyamuneza mu maso y’umuntu
Abagore bagaragaza akanyamuneza ku maso yabo bakunda kwigarurira imitima ya benshi, ariko ku bagabo siko bimeze.
Ubushakashatsi bwakorewe ku barenga ibihumbi 10, mu 2011, bwagaragaje amafoto y’abagabo n’abagore maze babazwa uko abayariho bagaragara.
Ibyavuye mu bushakashatsi, byagaragaje ko abagabo bakuruwe n’abagore bagaragazaga inseko ku mafoto yabo, mu gihe abagaragazaga ubwirasi bashyizwe mu murongo w’abadashamaje.
Abagore bo bakuruwe n’abagabo babaga bagaragaza ko bihagazeho, mu gihe abanyuzagamo bagaseka bagarutsweho nk’abatitabwaho cyane.
*Iyo umuntu asa n’inshuti yawe cyangwa uwo mwatandukanye
Abagore bita cyane ku bantu basa n’inshuti zabo kurusha uko abagabo babiha agaciro.
Inyigo yakozwe mu 2011, yagaragaje ko abagabo n’abagore bakururwa no mu maso hasa n’ah’abahoze ari inshuti zabo. Abagabo ariko bakururwa no mu maso hasa n’ah’abahoze ari inshuti zabo gake cyane ugereranyije n’abagore.
Imiterere y’inyuma h’umuntu yagaragajwe nk’ishingirwaho na benshi mu guhitamo inshuti. Bamwe muri aba bakundana bavuze ko bashingiye ku buryo inshuti zabo zisa mu maso mu guhitamo.
*Gukoresha ibimenyetso byo mu biganza
Ibyavuye mu nyigo yakozwe muri 2016 yagaragaje ko abagabo n’abagore bifuzaga abahoze ari inshuti zabo, zabakozagaho ibiganza mu gihe cyo kuganira, kuruta ababaga biyicariye gusa. Bigaragara kandi ko iyo umuntu aganira n’undi amukorakora, bizamura ibyiyumviro by’umuntu.
*Imyitwarire nk’iy’uwo ushaka kugira inshuti
Ubushakashatsi bwakozwe mu myaka yashize bwerekana ko iyo abakundana bafite imyitwarire imeze kimwe, biborohera mu rukundo rwabo umunsi ku wundi.
Iyo umuntu akunda guhanga amaso uwo ashaka kugira inshuti, bikingurira amarembo imbamutima z’umuntu. Iyo mukunda guhuza amaso mukamara iminota nk’ibiri nibura, bishobora gutuma urukundo ruza kabone n’ubwo mwaba mutarigeze muhura bwa mbere.
Umuhanga mu bijyanye n’imitekerereze muri Kaminuza ya Massachusetts, Joan Kellerman, yabajije abantu 72 bari basanzwe bataziranye kurebana mu maso mu gihe cy’iminota ibiri.
Mu bisubizo bagaragaje ko nyuma iki gikorwa cyazamuye igipimo cyo kwiyumvanamo hagati yabo.
*Iyo umuntu agusuhuje ukamwikirizanya ubwitonzi
Uko umuntu asuhuza mugenzi we, n’uko undi amwikiriza bakisanzuranaho bifasha mu kuzamura urukundo.
Umushakashatsi John Gottman yavuze ko iyo umuntu asuhuje mugenzi we amugaragariza urukundo, bibafasha bombi.
Ubushakashatsi yakoze bwagaragaje ko ingo zasenyutse mu gihe cy’amezi atandatu zishinzwe basuhuzanyaga inshuro zingana na 33%, mu gihe nibura abashakanye bakoresha ubu buryo ku gipimo cya 87% , urukundo rwabo rwarambye.
*Kugira impumuro nziza
Impumuro y’amavuta umuntu yisiga ndetse n’umubavu yitera, bishobora kugira uruhare mu kwigarurira umutima wa mugenzi we akumva aguwe neza. Uyu si umwihariko ku ruhande runaka kuko abantu bose bashobora gukururwa nabyo.
Inyigo yakozwe na Kaminuza iherereye mu Majyepfo ya California, yagaragaje ko benshi mu bagore bishimira kumva impumuro y’icyuya mu myenda y’abagabo.
*Iyo umuntu ajya gusa n’umwe mu babyeyi b’uwo ashaka kugira incuti
David Perrett, Umushakashatsi n’impuguke mu by’imitekerereze muri Kaminuza ya St. Andrews na bagenzi be, bagaragaje ko kuba umuntu afite amaso cyangwa umusatsi bisa n’iby’umubyeyi w’uwo ashaka kugira inshuti, bishobora kuzamura urukundo.


text:
*Minisitiri w’Uburezi avuga ko ikibazo cyo guta ishuri kw’abana, Akarere kagomba kuba akambere mu kugikemura
Ibiro bishinzwe Uburezi mu karere ka Rubavu, byagaragarije Minisitiri w’Uburezi ko bahangayikishijwe n’umubare utari muto w’abana bata ishuri ku mpamvu zitavugwaho rumwe hagati y’ababyeyi ndetse n’ubuyobozi.
Imibare igaragaza ko mu mashuri abanza honyine habarirwa abana 3 533 bangana na 3.5% y’abiga, mu gihe mu yisumbuye abataye ishuri ari abana 495 bangana na 2.%.
Minisitiri w’Uburezi, Dr Mutimura Eugene ubwo yakoranaga inama n’abayobozi b’amashuri yose mu karere ka Rubavu tariki 11 Gicurasi yavuze ko biteye isoni kubona abana bava mu ishuri ku kigero kingana uku. Avuga ko bitakwiye kuvugwa nk’imihigo.
Ati “Icyo kireba akarere ntimukwiye kubivuga nk’aho ari umuhigo, ahubwo mwakabaye mutubwira aho mugeze ngo abana bagaruke mu ishuri, mukatubwira abamaze kugaruka.”
Ku rundi ruhande Akarere ka Rubavu, umuyobozi wungirije ushinzwe imibereho myiza y’abaturage Uwampayizina M. Grace avuga ko ikibazo bakibonye kandi urugamba barugeze kure baganira n’ababyeyi bafite abana bava mu ishuri kugira ngo bamenye impamvu abana bava mu ishuri.
Ku kibazo cy’uko bivugwa ko abana bata ishuri ku mpamvu ifitanye isano n’ababyeyi batabitaho bagiye gucuruza mu mugi wa Goma uturanye na Rubavu, uyu muyobozi yavuze ko atari byo kuko kiri mu mirenge itegereye Goma.
Ati “Icyo sicyo kuko abana bava mu ishuri si abafite ababyeyi bajya muri Congo. Ikibazo muri rusange ni ababyeyi bataye inshingano kuko ababyeyi bose batirirwa mu rugo abana babo ntibava mu ishuri.”
Uwampayizina M. Grace avuga ko imidugudu izajya ifatira ingamba ababyeyi bafite abana bata ishuri binyuze mu mugoroba w’ababyeyi.
Yavuze ko hashyizweho uburyo bw’ubufatanye hagati y’inzego zose mu guhererekanya amakuru kugira ngo umwana wavuye mu ishuri ajye amenyekana kare asubizweyo ataratakara mu masomo.
Ati “Hari igihe umwana ava mu ishuri ntibimenyekane kubera ko nta makuru yamenyekanye, muri bwa bufatanye umuyobozi w’ishuri amenyesha ubuyobozi bw’inzego z’ibanze ku buryo bavuga ngo umwana wo kwarunaka ni we wavuye mu ishuri kugira ngo umubyeyi abazwe, umwana asubireyo bidatinze.”
Uyu muyobozi kandi yavuze ko hafashwe ingamaba mu kurwanya imirimo ihabwa abana by’umwihariko ituma bararurwa n’amafaranga bigatuma bata ishuri.
Akarere ka Rubavu kabarurwamo amashuri 87 abanza afite abanyeshuri 98 259, ubucucike ni abana 106.1 mu cyumba kimwe cy’ishuri ribanza. Akarere gafite amashuri 56 yisumbuye, akaba yo arimo abanyeshuri 22 587.
Ubuyobozi bw’Akarere buvuga ko hakenewe nibura ibyumba by’amashuri bishya 280, ibindi 245 bikeye gusanwa mu gihe ibyumba 190 bikenewe gusimbuzwa burundu.
KAGAME KABERUKA Alain
UMUSEKE.RW


text:
Ubwo buyobozi bwatangaje ibyo ubwo mu mpera z’icyumweru gishize bwagiranaga inama n’abize muri iyo kaminuza kuva yashingwa muri 2003.
Ubuyobozi bwa UNIK buvuga ko abanyeshuri bahiga bagenda bagabanuka cyane ku buryo bavuye ku 5000 muri Campus ya Kibungo bakaba bageze ku 1000 gusa.
Dr Emmanuel Nsengimana, umukozi muri UNIK avuga ko igituma bakomeje kugabanuka ari uko iyo kaminuza nta macumbi y’abanyeshuri igira.
Ibyo ngo bituma hari abaza kuhiga basanga nta macumbi ahari bakajya kwiga ahandi.
Ahamya ko nk’Ikigega cya Leta gishinzwe gufasha abacitse ku icumu rya Jenoside batishoboye (FARG) cyagabanije umubare w’banyeshuri bajya kuhiga kubera kutagira amacumbi.
Hari ngo n’indi miryango itera inkunga abanyeshuri bahigaga yafashe icyemezo cyo kuhabakura, ibajyana mu zindi kaminuza kubera ikibazo cy’amacumbi.
Agira ati “Impunzi z’Abarundi mu Nkambi ya Mahama itwegereye zarimo benshi cyane bakeneye kwiga kaminuza. Ababakuriye baje kutureba turabemerera kuko twumvaga ibijyanye no kwigisha tubishoboye, batubajije amacumbi turatsindwa bigira ahandi baduha bake.”
Iryo gabanuka ry’abanyeshuri ryatumye ubuyobozi bwa UNIK bwiyambaza abahize kugira ngo bashore imari mu bwubatsi bw’amacumbi ashobora gucumbikira abanyeshuri 1000.
Dr Emmanuel Nsengimana avuga ko igihe ayo macumbi azaba yabonetse abanyeshuri bazongera bakaba benshi ku buryo uwashora imari ye mu kuyubaka atahomba.
Abari bitabiriye iyo nama bahise biyemeza kugura iyo migabane ndetse bakanabwira bagenzi babo bataje na bo ntibacikanwe; nk’uko umwe mu barangije muri UNIK witwa Nisunzemungu Jean Baptiste abihamya.
Agira ati “Uyu mushinga turiteguye kuba twawujyamo kuko uretse kuba byatuma twunguka amafaranga,ni na ngombwa kuko byafasha barumuna bacu.”
Akomeza agira ati “Twize nabi bitugora kubera kutagira amacumbi n’abayafite bikabagora kuyishyura. Igihe amacumbi azaba ari muri UNIK baziga batekanye kuko bazajya boroherezwa kwishyura icumbi .”
Kuva UNIK yashingwa muri 2003, abamaze kuharangiza bagera ku 8000. Buri muntu wahize ubyemera, azatanga umugabane shingiro w’ibihumbi 700RWf ariko abe yagura imigabane ashaka.
Abakozi bakora muri UNIK na bo ngo bemerewe gushora imari muri uwo mushinga mu gihe abo hanze bo batemerewe kugura imigabane.
Kugira ngo icyo gikorwa cyo kubaka amacumbi kihute hafashwe umwanzuro ko bagiye kwegera banki maze ikabaha inguzanyo bagatangira kubaka mu ntangiriro z’umwaka wa 2018.
Abanyeshuri basanzwe biga muri UNIK bacumbika mu macumbi yubatswe n’abaturiye iyo kaminuza na yo adahagije.
Dukurikire ukanda kuri Like
Ibitekerezo ( 4 )
turabashimiye uburyo mutugezaho amakuru none mwatubarije abayobozi ba ISPG gitwe aho ikibazo cyo gusubizwa izina bari bahawe rya university nyuma bakaza kuryakwa kigeze?
Uretse nicyo ntamuntu wakomeza gutanga aye muburezi kandi ntakazi azabona kandi no kwishuza musigaye mwishuza nabi.
ICYO GITEKEREZO NICYIZA CYANE AMACUMBI ARAKENEWE
SIYO YONYINE, URETSE BA FARG NABINDI MISHINGA IBARIHIRA KU BUNTU NTAWAKONGERA GUTA CASH ZE MURI GIHUGU NTACYO AMASHURI AKIVUZE, ABAFITICYO BIZEYE NABAFITE BENEWABO BABA JENERARI, ABANDI RWOSE...........


text:
ba bageni bakundanye bakiri bato, bafite imyaka 6, barinda bakura bagikundana. Kandi ubukwe bwabo bwari bwiza cyane, kandi bakundanye bihebuje.
Ariko umugore yarirataga cyane kubera yakoraga kwa muganga, umugabo akora muri Bank. Babyara akana k’agahinja, akaba atazi kukamesera, akabwira umugabo ngo bashake umukozi wo kumesera umwana.
Umugore yanga akazi ko kwa muganga, umugabo amuha akazi ko gucuruza. Hashize iminsi ashaka kugura imodoka, hanyuma agurisha butike yose ahita agura imodoka. Amaze kuyigura, ahita ajya kuri Bank maze ahita ahamagara Sheri we ngo “Sheri, naguze imodoka”.
Sheri we ahita apfa, amujyana kwa muganga baramuvura biranga, bamuhamba mw’irimbi ryo kwa muganga. Maze umugore abura amafaranga yo kwishyura kwa muganga, maze arasara nawe arapfa.
Akana babyaye gasigariraho, kaba imfumbyi, bitewe n’umugore wirataga.


text:
Imiryango yimuwe ahazahingwa icyayi yatujwe mu nzu z’icyitegererezo
Imiryango 100 yimuwe kuri hegitari 4000 zizaterwaho icyayi mu Mirenge ya Mata na Munini muri Nyaruguru yatujwe mu nzu z’icyitegererezo yubakiwe.
Iyo miryango yatujwe muri izo nzu, zubatswe n’ikigo cy’igihugu gishinzwe kohereza mu mahanga ibikomoka ku buhinzi (NAEB), ku bufatanye n’inkeragutabara, ku wa kabiri, tariki 07 Gashyantare 2017.
Izo nzu uko ari 37, habariwemo izubatse mu buryo bw’inzu ebyiri muri imwe (2 in 1), n’ enye muri imwe (4 in 1). Bivuze ko imiryango ine ishobora gutura mu nzu imwe ariko buri muryango ukaba ufite igice cyawe kihariye, zuzuye zitwaye Miliyoni zisaga 900RWf.
Mu Murenge wa Mata hatujwe imiryango 50 no mu Murenge wa Munini hatuzwa imiryango 50. Izo nzu bazihawe nk’ ingurane y’izo bari batuyemo kandi nazo zubakiwe ababishakaga gusa.
Batujwe hafi y’ahazahingwa icyayi ku buryo nabo bazahabwa imirimo, mu ihingwa ry’icyo cyayi.
Abaturage batujwe muri izo nzu bavuga ko bishimiye kuzituramo, kuko ubusanzwe babaga mu nzu mbi, ziri ahantu hatagera ibikorwaremezo by’iterambere.
Kanyarwanda Fidele wo mu Murenge wa Mata avuga ko bakibwirwa ko bazubakirwa izo nzu batabyezeraga neza, ku buryo ngo hari n’abazanze bagahitamo guhabwa ingurane z’izo bari batuyemo bakajya kwiyubakira ahandi.
Agira ati “Yewe sinabona icyo mvuga rwose! Nako nawe urandeba mu maso urabona ko nezerewe cyane. Ubusanzwe nabaga mu nzu y’ibyindo ndetse inava none dore amatafari, dore ibirahure, amashanyarazi n’amazi biranyegereye. Ahubwo abanze izi nzu rwose barahombye ntawe uzubaka inzu imeze nkazo.”
Umuyobozi mukuru wungirije muri NAEB, Urujeni Sandrine ahamagarira abo baturage gufata neza izo nzu bahawe, bakazigirira isuku kugira ngo zirusheho gusa neza no kuramba.
Agira ati “Ibi bikorwa byo guhinga icyayi nabyo ni ibyabo bigamije kubateza imbere, tukaba tubasaba kubyitaho nabyo kuko aribo tuzahamo akazi, bityo bikazabazaha umusaruro mu gihe kitarambiranye.”
Uretse guhabwa izo nzu abo baturage banahawe ingurane z’ubutaka bahingagaho bajya kugura ubundi bazajya bahinga.
Bubakiwe kandi n’ibiraro rusange ku buryo buri muryango agomba guhabwa inka ya kijyambere.
Uretse iyo miryango 100 yimuriwe muri izo nzu mu cyiciro cya mbere, biteganyijweko hari n’abandi nabo basaga 100 bagiye kubakirwa inzu mu cyiciro cya kabiri.
Dukurikire ukanda kuri Like
Ibitekerezo ( 1 )
Rwose, ibi ni byiza kubaturage, ntamuntu numwe utabishima. Mbese nukwica inyoni ebyiri, kandi ukoresheje ibuye rimwe gusa.
Reta irabubakiye, ibatuje neza, ibagejeje kubikorwa remezo (amazi n’amatara) ndetse n’ibindi babona ko byabafasha nk’ivuriro n’amashuli.
Ahubwo rwose, babasabe gutera ibiti kugirango barwanye ubutayu.


text:
Umwarimu w’imyitozo ngororamubiri muri Kaminuza ya Sheffield Hallam, Rob Copeland, yavuze ko niba hari ikinini gishobora guhabwa buri muntu kigatuma arushaho kugira ubuzima bwiza ndetse akagumana itoto, gihwanye n’umusaruro uturuka mu gukora urugendo rw’amaguru.
Ati “Ku bantu batajya badashobora gukorana ingoga kubera imimerere y’imibiri yabo, bafashe iminota icumi yonyine bagakora urugendo bishobora kugira impinduka ikomeye ku buzima n’imibereho myiza byabo.”
Urugendo rw’amaguru rushobora kukurinda indwara nk’umutima, umuvuduko w’amaraso, diabète na kanseri; iyi siporo ifite ubushobozi bwo guhangana n’umunaniro ukabije bigafasha uyikora guhorana itoto n’akanyamuneza.
The Lancet yandika inkuru z’ubuzima, mu bushakashatsi bwo mu 2012, yagaragaje ko 1/3 cy’abatuye isi badakoresha imibiri yabo neza kuko bakoze urugendo rw’amaguru nibura iminota 30, byagabanya indwara zifitanye isano n’umutima ku kigero cya 11%.
Abahanga bemeza ko umutima ari nk’umutsi bityo uko uwumenyereje ugenda urushaho gukomera bikagabanye ibyago byo kwandura indwara ziwerekeye.
Mu gihe urugendo rw’amaguru rwongereye ubushobozi umutima, ibihaha ntibishora kwaguka ahubwo bifasha umubiri gukoresha neza umwuka bimaze kuyungurura.
Uko ukora imyitozo ni ko imitsi yawe ikanguka ikagira imbaraga zo gukoresha umwuka mwiza duhumeka nta kibazo cyo guhumeka bigoranye kibayeho.
Ibisubizo by’ubushakashatsi byagaragaje ko abantu batabasha kwishyigura bari mu kigero cy’imyaka 17 bagomba gukora urugendo rw’iminota 10, bakarukora nibura inshuro eshatu mu cyumweru. Ku myaka 22 bashoboye guhangana n’indwara y’ibihaha mu byumweru 22, bituma bagaragara nk’abakiri bato banafite ubuzima bwiza.
Inzobere mu bijyanye na siporo zigaragaza ko gukora urugendo rw’amaguru ari umuyoboro woroshya igikorwa cy’igogora, bishobora kugufasha gutakaza ibiro.
Urugendo rw’amaguru rukozwe kugera ku minota 45 rufasha umubiri gukoresha amafunguro wafashe bishobora no kuba umusemburo w’igabanuka ry’umubyibuho ukabije.
Igabanuka ry’ibiro ryongera ubwirinzi bwa diabète yo mu bwoko bwa kabiri imwe mu ndwara ikomeje kuzahaza benshi.
Gukora imyitozo ngororamubiri nk’urugendo rw’amaguru bituma amaraso atembera neza mu mubiri, bityo ingingo zose zikamera neza ugasanga ugaragaza isura nziza, tutibagiwe no kuba bifasha mu gusohoka kw’imyanda ishobora gutera indwara.
Ibi kandi bijyana no gukomera kw’amagufa aba yakoreshejwe siporo mu buryo buhoraho bigatuma agira ubudahangarwa bwo guhangana n’impanuka za hato na hato nko kuvunika.
Gutembera n’amaguru ni byiza ku mpamvu z’ubuzima bwo mu mutwe. Mu by’ibanze bizanwa n’iki gikorwa ni iremwa ry’imisemburo ituma umuntu yishima akumva afite ubuzima bwiza. Bifasha kandi mu kugabanya ingano y’imisemburo y’umunaniro iba mu mubiri bigatuma umuntu agubwa neza.
Iyo ukoze urugendo rw’iminota 30 ukabigira igikorwa ngaruka cyumweru, bigabanya ibyago byo kurwara indwara zitandura nka ‘kanseri’.
Ubushakashatsi bwasohowe na Lancet kandi bwerekanye ko imikorere y’umutima w’umuntu ukora urugendo rw’amaguru iba iri hejuru cyane bitandukanye n’utarukora. Iyo urugendo rukozwe neza biba bishobora kugabanya umubare w’ubwandu bwa kanseri y’ibere ku kigero cya 18% n’ubw’iy’amara ku cya 19%.


text:
Rev Karuranga yavuze ko ikibazo cyugarije amadini n’amatorero arimo na ADEPR gishingiye ahanini ku butumwa buhabwa abayoboke bayo bubizeza ibitangaza rimwe na rimwe bidafite ishingiro.
Yagize ati “Turabyumva mu nsengero abahanura ngo Imana ikujyanye hanze, Imana irakuzamuye. Ibyo bintu rwose ni ukubica, umuntu akwiye gukunda igihugu cye Imana ikazamuzamurira mu Rwanda niba akunda igihugu cye; tubigishe ko Imana mu Rwanda ihari, amahirwe ahari.”
Yakomeje ati “Niba uri umuyobozi w’itorero ukaba wicaye ahantu umuntu agahanura ngo Imana ikujyanye hanze, Imana irakuzamuye byamaganire kure kuko ibyo ngibyo nibyo byica urubyiruko bakumva ko amahirwe ari hanze y’igihugu cyacu. Ahubwo amahirwe ari mu gihugu cyacu.”
Mu kiganiro cyihariye yagiranye na IGIHE, Rev Karuranga, yavuze ko urubyiruko rwinshi rubeshywa ko Imana irujyanye hanze ngo niho izaruhera umugisha kandi atari byo.
Yagize ati “Imana isubiriza aho umuntu ari, igihugu cyacu Imana irakizi nacyo yakibazamuriramo. Ibintu byo kwigisha ngo izakuzamurira hanze, Imana iguhaye ibintu igize gute ntabwo twebwe tubyumva nka ADEPR mu by’ukuri ntabwo aribyo ntabwo ari ubuhanuzi. Ahubwo twumva ko niba uri Umunyarwanda Imana yakuzamurira mu Rwanda wakubaka mu Rwanda, ukagura imodoka ukayigurira mu Rwanda, ugafasha undi Munyarwanda.”
Yakomeje avuga ko abahanurira abantu ko Imana izabahera umugisha hanze, ari abashaka kwerekana ko mu Rwanda nta yihaba.
Ati “Icyo ngicyo kiba ari igitekerezo cyo kwerekana ko nta Mana iba mu Rwanda. Icyo rero ni igitekerezo kibi cyane mu myigishirize iri hanze aha ngaha nibyo rero twashaka kuvuga ko dukwiye kwigisha abana bacu ko amahirwe ahari mu Rwanda kandi ingero zirahari zifatika. Twashakaga kuvuga ko ibyo ngibyo twebwe tutabyemera nta bwo bikwiye kwigishwa ahantu aho ariho hose mu gihugu cyacu.”
Ubuhanuzi bufatwa nk’ intwaro y’Abapantekote (itorero ry’abanyamwuka) bitewe n’imyizerere yabo ndetse kwikoma abahanurira abantu ko bagiye kuzamurwa no kujya hanze bakahabonera umugisha bishobora kutazakirwa neza na bamwe.
Rev Karuranga avuga ko hazakoreshwa uburyo busanzwe bukoreshwa kugira ngo abayoboke ba ADEPR bumve neza ko hari ubuhanuzi bakwiye kwima amatwi.
Yagize ati “Itorero ryacu ni itorero ry’umwuka. Ubuhanuzi bujyana na bibiliya […] Bibiliya iratubwira muri Zaburi ngo Imana izi ibyo amahanga yibwira nibyo amoko atekereza kuko Uwiteka ari we washyizeho ingabano z’ibihugu. Niba rero igihugu cyacu gifite urugabano rwacyo n’Imana ikaba ikizi ni byiza ko tukiyumvamo kandi Imana ikakiduheramo umugisha. Abayoboke bacu bazabyumva tuzakomeza kubabwira ko hari ubuhanuzi bakwiriye kwirinda.”
Umuvugizi wa ADEPR yavuze ko atahakana ko Imana yazamura umuntu ikamugirira neza, ariko ngo icyo badashaka ni ubuhanuzi buvuga ko Imana itazamurira umuntu mu Rwanda.
Ati “Mu bigaragara rero ibyo bintu babigize iturufu yo kwangiza urubyiruko mu mutwe ndetse n’abakuze, bakumva ko nta cyiza kiri mu Rwanda kumva ko ntacyo Imana yahakorera, uwabyumva gutyo ntabwo yaba ari mu murongo muzima.”
Itorero rya ADEPR rigiye gushyira imbaraga mu gukomeza gushishikariza urubyiruko kuba maso no kwirinda abahanuzi bababwira ko mu mahanga ariho hari umugisha.


text:
Imico n'Imyitwarire
1.Menya gufata umugore nk'umugore: Birumvikana muri iki gihe abgore n'abagabo bafite uburenganzira bungana, ariko ntibibuza ko wafata umugore nk'uko mu muco mwiza w'abarezwe umugabo afata umugore. Mutwaze utuntu,kumuherekeza ukamugeza mu rugo n'ibindi.
2.Ubaha Abagore: Ntugatuke abagore cyangwa ngo ubasebye akumva- cyangwa atkumva(ni bibi). Navuga jya wumva, uvuge ari uko arangije kuvuga. Bizatuma akubonamo umusore warezwe.
3. Jya Umureba:Navuga jya umureba, biratangaje kubona umukobwa ashobora kuvuga mu gihe wirangariye wikebukiye ikindi cyana kinyuzeho! Ariko na none ntukamuhange amaso, cyane niba ari bwo mugihura. Ashobora gutekereza ko uri umuhungu utarezwe udahwema kumukanurira.
4.Wikwigira umusinzi imbere ye: Umusore unywa ntasinde abishimirwa n'abandi basore, ariko ibyo ntibikora ku mukobwa urambagiza. Abakobwa banga umusore w'umusinzi.
5. Irinde Kumukorakora. Abakobwa bifuza ko umusore yabakoraho ari uko bamaze kumenyerana, niba mutaramenyerana irinde kumukoraho na ho ubundi yatekereza ko nta bucuti ushaka ahubwo wirebera igitsina.
Inama k'Umusore Ugiye Kurambagiza Umukobwa III
Imico n'Imyitwarire


text:
Dore ibara rigezweho ryo gukoresha decoration mu bukwe
Muri iyi minsi hagezweho ibara ry’umutuku kurivangira n’irindi bara rimwe mu gukora decoration y’ubukwe haba ahabera umuhango wo gusaba ndetse n’aho kwiyakirira,ukirinda gukoresha amabara menshi y’uruvange.
Dore uburyo barivangira ukabona bisa neza.
Abantu benshi bakunda ibara ritukura iyo rivanze n’iry’umweru,ni byo akenshi banakoresha muri decorations z’ubukwe.iyo wakoresheje umutuku n’umweru bisaba ko umutuku uba muke kugira ngo bigaragare neza,aho bamwe usanga boroshe intebe n’ameza ibitambaro byera,bakanakenyeza udutambaro duto tw’ umutuku.
Ushobora kandi kugoresha amahema y’umweru maze inkingi zifashe ya mahema ukaba arizo ukenyeza ibitambaro bitukura,ukaba wanateguye itapi itukura inyuraho abageni mu kwinjira.
Hari n’abandi baba bikundirira ibara ritukura cyane ugasanga ari ryo ryiganje naho umweru ari muke cyane.
Umutuku kandi ugezweho kuwuvanga n’ibara ry’umuhondo n’umweru muke ukabona bisa neza
Decoration y’ibitambaro by’umutuku kandi na none iba nziza kuyivanga n’ibara ryu’ubururu ndetse n’umweru.
Nziza paccy


text:
Abafashijwe kwikura mu bukene ntibagomba kongera gusaba ubufasha
Leta yasabye imiryango igize Sosiyete Sivile, kuyifasha guhindura imyumvire y’abaturage bafashijwe kuva mu bukene, ariko bagakomeza gusaba inkunga.
Kuva mu mwaka wa 2006 kugera 2016 imiryango ibihumbi 260 muri 350 yamaze guhabwa inka muri gahunda yo gufasha abatishoboye ya girinka.
Igitangaza Leta ngo ni uko abahawe izo nka bakomeza kuvuga ko bakeneye ubufasha.
Kuva kuri uyu wa 26 Mutarama, abakozi mu nzego za Leta zitandukanye hamwe n’abafatanyabikorwa, bahuriye mu biganiro bimara iminsi ibiri biga kuri iki kibazo.
Umuyobozi Mukuru ushinzwe Sosiyete Sivile n’imitwe ya Politiki mu Kigo cy’Imiyoborere (RGB), Mutabazi Theodore agaruka ku kuba abaturage bakwiye kubyaza umusaruro ubushobozi bahabwa.
Yagize ati”Turangije imyaka icumi muri gahunda ya girinka, kandi iyi gahunda irarangirana n’uyu mwaka”.
“Hari ubundi buryo bwo kureba neza abakene abo ari bo kugira ngo Leta n’abafatanyabikorwa bakomeze kubafasha; ariko nk’umutarage wamaze guhabwa inka, agomba kumenya kuyibyaza umusaruro ukwiriye”.
Umuyobozi w’umuryango Health International Rwanda, umwe mu bafatanyabikorwa ba Leta, Dr Kayumba Charles nawe ashimangira ko impamvu abantu bahawe ubufasha ariko ntibave mu bukene, ari uko batigishijwe.
Ati”Iyo uhaye umuntu inka ukanamutegura neza, ndetse ukereka abandi ukwiriye iyo nka uko akwiriye kuba ameze, nta mpamvu y’uko icyuho hagati y’ubukene no guhabwa inka kitavaho”.
Leta iravuga ko hamwe n’abafatanyabikorwa, izamenya neza abasigaye bagomba guhabwa ubufasha mu rwego rwa VUP, mu budehe na girinka, bakaba ari bo bakomeza kwitabwaho.
Ikigo LODA, RGB, Ikigo gishinzwe ubuhinzi n’ubworozi(RAB), abayobozi b’imiryango itegamiye kuri Leta ndetse n’ab’amadini, biyemeje gufata umwanzuro mushya w’uburyo abatishoboye bazajya bahabwa ubufasha.


text:
Gakenke: Imihigo itatu yatumye baba abanyuma iracyari hasi
Abayobozi mu nzego zitandukanye muri gakenke Mu gihe gito gisigaye ngo uturere tumurike imihigo twesheje, mu karere ka Gakenke imihigo itatu yatumye baba abanyuma ubushize iracyari hasi. Abayobozi mu nzego zitandukanye More...
Gisagara: Gushima no kunenga mu muhigo bizahindura imikorere yabo
Hakazwa umutekano w’ubuzima, mu murenge wa Kansi hashyizweho gahunda yo gushima no kunenga abataresheje umuhigo wo gutanga ubwisungane mu kwivuza. Umurenge wa Kansi wo mu karere ka Gisagara, wasanze byaba More...
Rubavu: hashyizweho uburyo buzatuma baza imbere mu mihigo
Akarere ka Rubavu kagiye kujya gafatanya n’abaturage kugenzura imihigo kugira ngo bashobore gukuraho imbogamizi zituma hari isigara inyuma. Bamwe mubakozi b’akarere ka Rubavu n’abajyanama b’akarere More...
Nyaruguru: Abakuru b’imidugudu baributswa ko batorwa nta mushahara basezeranyijwe
Ubuyobozi bw’akarere ka Nyaruguru buributsa abakuru b’imidugudu ko batorwa nta mushahara basezeranyijwe, bityo bakirinda guhemukira abo bashinzwe kuyobora babaka ruswa kugirango bakunde babahe serivise. Ubuyobozi More...
Muhanga: Barashimirwa uko besa imihigo, bagasabwa no kwikubita agashyi aho bitagenda
Umunyamabanga Nshingwabikorwa w’Intara y’amajyepfo Izabiriza Jeanne arashimira akarere ka Muhanga aho kageze kesa imihigo y’igihembwe cya mbere umwaka w’ingengo y’Imali 2014/2015. Cyakora More...
Karago: Kuba karago yarabaye iya 3 mu mihigo y’akarere babikesha ubufatanye
Abaturage bahise bamurikirwa igihembo bahawe,basabwa kurushaho gufatikanya n’ubuyobozi bakazaba aba mbere mu mihigo ya 2014-2015 Kuba umurenge wa Karago waragize umwanya wa gatatu mu kwesa imihigo mu More...
Nyabihu: bagiye gukora iyo bwabaga mu mihigo bazaze mu myanya ya mbere
Abaturage bo mu karere ka Nyabihu bavuga ko nubwo akarere kabo kazamutse ku mwanya mu mihigo bakava kuwa 28 bakagera kuwa 22, bitavuye ku busa hari byinshi byakozwe mu mibereho myiza, ubutabera n’iterambere. More...
Gakenke: Bagiye gushyira mubikorwa ibyo basabwa nk’abaturage ubutaha bazigire imbere mu mihigo
Bamwe mubatuye akarere ka Gakenke bavuga ko n’ubwo akarere kabo kaje ku mwanya wa cumi na gatanu ku rwego rw’igihugu mu mihigo bakabyakira, ngo ntibashaka kuzongera kuza inyuma y’umwanya wa More...
Nyamasheke: Abaturage bamurikiwe ibizabakorerwa muri uyu mwaka
Abaturage mu karere ka Nyamasheke barasabwa kurushaho gufata iya mbere mu kugena no gushyira mu bikorwa ibibakorerwa. Ibi babisabwe kuri uyu wa kane tariki ya 26 kamena 2014 n’ubuyobozi bw’akarere More...
Gisagara: Gukorera ku muhigo byabateje intambwe mu iterambere
Abatuye akarere ka Gisagara baratangaza ko gukorera ku mihigo byabagejeje ku iterambere, kandi ngo nubwo bataragera aho bifuza kugera, bafite icyizere ko bizashoboka babifashijwemo cyane na gahunda y’imihigo. Umwaka More...


text:
Umutobe wa beteraves na oranges
Beteraves ni urubogo rwiza ku buzima bwa muntu. Ubusanzwe abantu bakunz kuyiteka bisanzwe, kuyikoramo salade, kuyitekamo umutobe n’ibindi ariko ushobora no gukoramo umutobe utayitse ukayikamura uko yakabaye dore ko yifitemo amazi ahagije.
Uburyio wayitegura uyivanze na oranges
Ibikoresho
- Beteraves 3 nini
- Oranges 2
- Persil akababi 1 ko kongeramo impumuro nziza
Uko bikorwa
- Tonora orange uhate na beteraves
- Bikatemo duto na persil kugirango bibashe kunyura muri juicer ikamuramo umutobe ibikatsi bikajya ukwabyo. Ushobora no gukoresha mixeur ubundi ukabiyungura nyuma
- Yishyire mu kirahure uyinywe ako kanya cyangwa uyibike muri frigo
Gracieuse Uwadata


text:
Abaturage bagera ku 120 bari kwishyuza Akarere ngo kabahembere akazi bakoze bubaka umuhanda w’amabuye wa Kageyo – Rukomo mu mezi ya Nyakanaga, Kanama na Nzeri 2017 ubu batarishyurwa. Ubu bahangayikishijwe n’uko bazabasha kujyana abana ku mashuri nibatishyurwa.
Abo twahuriye nabo ku biro by’Akarere kuri uyu wa kabiri bavuga ko ubuyobozi bwari bwabijeje ko bazarya Noheli neza kuko bazaba barishyuwe, ntibyashobotse. Ubu bahangayikishijwe n’amashuri y’abana yegereje.
Muri bo hari abakoze imirimo yo guconga amabuye, ba Aide Maçon n’abafundi, bishyuza amafaranga anyuranye buri umwe.
Kamasa Jean Bernard yishyuza amafaranga 134 000 yakoreye kuva mukwa karindwi, ukwa munani n’ukwa cyenda, hashize amezi abiri batishyurwa avuga ko ubuyobozi bw’Akarere bwababwiye ko bihangana kuko Ukuboza kuzarangira barishyuwe.
Ati “Mayor yatwemereye ko Noheri tuzayirya twamaze kwishyurwa, yantoreye guhagarira abandi mu kwishyuza ariko kugeza ubu amashuri agiye gutangira tutarahembwa.”
Ubwo Umuseke uheruka kuganira n’Umuyobozi w’Akarere wungirije ushinzwe imari n’iterambere ry’ubukungu Muhizi Jules Aimable yatubwiye ko iki kibazo kiri kuri rwiyemezamirimo utishyura aba bakozi yitwaje ko hari facture Akarere kataramwishyura.
Akavuga ko mu masezerano ibyo bitarimo kuko harimo ko rwiyemezamirimo yishyura abo yakoresheje akishyuza nyuma.
Yagize ati “mu by’ukuri amakosa ni aya Rwiyemezamirimo kuko iyo atwishyuje mbere yo kumwishyura aba agomba kutugaragariza ko abakozi bose bishyuwe, ntabwo yakabaye avuga ko azabishyura ku mafaranga twamuhaye.”
Rwiyemezamirimo wakoze uyu muhanda yari ibyo yakurikiranyweho n’inzego za Leta iba imwe mu mpamvu yatumye atishyurwa n’Akarere barindiriye ko iperereza ribanza gukorwa byasobanuka akishyurwa.
Kamari Gerard wishyuza 197 500Frw avuga ko rwiyemezamirimo hari abakozi bamwe yishyuraga abandi ntabishyure, barimo nawe. Bakaba baramaze amezi atatu bakora badahembwa.
Ikibazo abishyuza bahuriyeho ni uko ngo abenshi ari ababyeyi bafite abana bagomba gusubira mu ishuri kandi amashuri akaba yegereje, bakifuza ko bakwishyurwa kugira ngo bategure abana naho ibya Noheli yo bari bijejwe ko bazarya neza barishyuwe barabihebye.
Evence NGIRABATWARE
UMUSEKE.RW/GICUMBI


text:
Tri Yakin Romaida Maury ni umukobwa utagira uko asa ukomoka muri Indonesia, mu kinyarwanda tumwita IRIBAGIZA! Uyu mukobwa yavutse atagira amaboko ariko imikorere ye n'imitekerereze ye itangaza abamubona. Ajya mu ishuri nk'abandi bana bari mu rugero rwe, afata amasomo nk'abandi ntawe umwandikiye kuko abikora ubwe akoresheje akaguru k'iburyo.
Tri Yakin Romaida Maury ubu ageze mu mwaka wa 11 mu ishuri ry'Imonezamubano mu ishuri Tinaka Adventist Academy; yivugira ubwe ko yavukiye KWESA IMIHIGO kandi ko izi ndoto ze zimuganisha kuba Umunyemari ukomeye mu gihugu cye. Ikindi kivugwa kuri uyu mukobwa ngo ni uko akunda kuririmba cyane.
Isomo buri munyarwanda yakwigira kuri Tri Yakin Romaida Maury
Nkuko Shikama idasiba kubibagezaho, ubu igihugu cy'u Rwanda cyabaye nka Sodomu na Gomora kubera ko hafi abanyarwanda twese tugenda tuba ba Bihemu. Ibi bikaba biterwa ni uko dushaka kubaho neza tudakora, turya imitsi y'abandi; ibi nibyo nise kumugara mu mitekerereze.
1. Abagabo bafite abagore bayobya abakobwa bafite amaboko abiri
Abagabo bafite abagore bakize kubera imari bakuye mu bucuruzi bakorana na FPR cyangwa amafranga bakura mu myanya y'ubutegetsi, yabagize imbata y'ubusambanyi ku buryo badatinya kujya gushinyagurira abanyeshurikazi b'abakene muri za kaminuza babasambanya ngo babajugunyire duke ku bisahu bambuye rubanda. Si ibi gusa kuko aba bagabo bafite n'amazu i Kigali arinzwe cyane basambanyirizamo nanone abangavu. Ubu busambanyi bukorwa n'ibi bisambo nibwo butumye SIDA ivuza ubuhuha mu Rwanda mu bangavu ku buryo urubuga rw'Agatsiko IGIHE ruherutse gutangaza ko iki cyorezo kigaragara mu bakobwa inshuro 4 kurusha abasore. Ni ukuvuga mu bakobwa (2.5%) naho abasore bari mu kigero kimwe (0.5%)! Abenshi muri aba bakobwa nabo ni abafite amoboko abiri banze gukoresha bagahitamo ubusambanyi bazi ko buganisha ku rupfu!
2. Abategetsi
Shikama ni kenshi yamaganye itekinika ryakozwe ngo hahindurwe igeko nshinga kugirango Pawulo Kagame akomeze ategeke u Rwanda kugeza aguye mu Rugwiro. Uyu mugabo kimwe n'umuryango we wose, bavukanye amaboko abiri badashaka gukoresha, bakaba bumva ko abandi bagomba kubagokera bakarya biyicariye!
- Ba meya, Abadepite,Abasenateri n'abandi umuntu yaha akabyiniriro k'inkomamashyi nabo nta n'umwe udafite amaboko abiri ashobora gukoresha akitunga ariko aba bose bahitamo gukorera Ingoma mpotozi ya FPR bimika ikinyoma banacyamamaza hose! Ibi tubyita mu kinyarwanda kuba ba Mpemukendamuke! Kuki waba gutyo ufite amaboko yawe abiri Imana yaguhaye ngo agutunge wowe n'umuryango wawe ukihitiramo guhemuka?
3. Ibisambo n'abarozi bo mu giturage
Aba nabo ni inyangabirama zishaka gukirira ku bandi zigaramiye nyamara Imana yazihaye amaboko abiri.
Umuririmbyi w'umufransa yararirimbye ati TWESE DUFITE AMAKOSA" Tout le monde est Coupable". Buri munyarwanda aho ari hose yari akwiye kwisuzuma akareba aho twavuye mu myaka 100 ishize akareba n'aho tugana. Nanone buri wese akongera akibaza uruhare rwe mu gutuma igihugu cyacu kiba Sodomu na Gomora. Umwanzi w'u Rwanda si Kagame Pawulo, ni wowe urebera ibyo akorera abanyarwanda ukinumira utegereje ko abandi bazagira icyo bakora, kandi ufite amaboko abiri mazima n'ubwonko buzima. Niba Tri Yakin Romaida Maury yarashoboye gukora ibidashoboka, kuki atakubera urugero ngo urengere u Rwanda n'abawe?
Dg NKUSI Yozefu
www.shikamaye.blogspot.no
Uharanire ko Ukuri gusimbura ikinyoma.


text:
Ubwo buryo bwatangijwe kuri uyu wa Gatanu tariki ya 1 Ukuboza 2017, ubwo mu Rwanda hizihizwaga umunsi mpuzamahanga wo kurwanya Sida.
Ako gakoresho ngo umuntu agacisha mu kanwa ku ishinya kakajyaho amacandwe, yagakuramo,akakanyuza mu gacupa karimo umuti usa n’amazi, igisubizo kikaboneka nyuma y’iminota 20.
Kugira ngo umenye ko ufite Virusi itera Sida ngo nyuma y’iminota 20 ubona kuri ka gakoresho hajeho uturongo tubiri dutukura, waba utayifite hakazaho akarongo kamwe gatukura.
Ako gakoresho gakoreshwa inshuro imwe gusa kagahita kajugunywa. Ubu ngo ntikarashyirwa ku isoko, ariko mu minsi mike kazaba kagejejwe ku isoko, aho kazajya kagurwa 5000 FRW kagakoreshwa rimwe.
Dukurikire ukanda kuri Like
Ibitekerezo ( 1 )
ndumva ari byiza ariko birahenze rwose,hagabanywe igiciro.


text:
Bimwe mu biranga ba Simon
Simon ni umuntu udakunda ikigare ariko kandi udakunda ubuzima bwa wenyine, aba ashaka kuba ari kumwe n’abandi.
Yanga kwihererana ibintu, niyo mpamvu aba ashaka abo babiganiraho bakungurana ibitekerezo.
Ntago akunda gukora ikintu ngo kuko abantu bose aricyo bakoze, akunda kwigenga ariko yanga kuba wenyine aba ashaka umuntu yumva yakwizera.
Aha agaciro umuryango, ibyo bigatuma akora uko ashoboye kose kugira ngo umuryango we ubeho wishimye.
Akunda kuba ahantu heza, ku buryo abantu bavuga bati dore kwa runaka akumva hamuteye ishema.
Iyo agize umujinya Simon araceceka kuko watuma akora ibintu bibi aramutse avuze.
Akunda umugore umutetesha, umumenyera buri kintu cyose nkuko nawe aba abikora.
Yanga umuntu umutota cyangwa umubwiriza ngo kora iki,we abashaka kwiyobora agakora uko abyumva
Iyo akiri umwana ,aba agomba gutozwa kwisanzura ku bandi no gusaranganya n’abagenzi be kuko aba yikubira cyane.


text:
Urwenya:"Ubwo imbwa na yo ni jyewe nyakubahwa perezida wa repubulika."
"Ubwo imbwa na yo ni jyewe nyakubahwa perezida wa repubulika."
Umuminisitiri wo mu rwa Gasabo yaragiye yegera umukuru w'igihugu mu rwego rwo kwihakirwa, ati "ibigambo biri hanze aha birandambiye. Uzi ukuntu twumvikana ariko icyakubwira ibyo rubanda barocangwamo. Uzi ko bavuga ngo jye namwe ntitwumvikana, ngo mbese tumeze nk'injangwe n'imbwa?" Nuko umukuru w'igihugu ati "mbese ni uko bavuga? Ubwo se bashaka kuvuga ko ari jye ari nawe injangwe ari nde?" Wa muminisitiri biramushobera ariko aza kuhikura, ati "ubwo injangwe baba bavuga ni jyewe nyakubahwa perezida wa repubulika." Perezida ati "ibyo ndabyumva neza, ariko se dukomeje gato, noneho ubwo ni ukuvuga ko imbwa baba bavuga ari nde?" Minisitiri noneho biramushobera. Cyakora arikokora ati "ubwo imbwa na yo ni jyewe nyakubahwa perezida wa repubulika."
Shyiraho Igitekerezo!
Subscribe to: Post Comments (Atom)


text:
Mu kumvisha abayobozi ko bakwiye
gukora ibiri mu nyungu z’abaturage aho kwita ku nyungu zabo bwite,
Perezida Kagame yatanze impanuro zisa n’iziri muri Bibiliya.
Nk’uko byanditse mu gitabo cy’Intumwa
Mariko igice cya 8 umurongo wa 18, Yesu yabwiye intumwa ze ko zifite
amaso ariko ko zitabona, kandi ko zifite amatwi ariko zikaba zitumva.
Aya magambo yayavuze nyuma yo kuzibwira ko zigomba kwirinda imitsima
y’Abafilisitiya, zigasa n’izidasobanukiwe icyo ashaka kuvuga.
Perezida Kagame yavugiye amagambo ajya
gusa n’aya mu Ngoro y’Inteko Ishinga Amategeko, nyuma y’amatora ya
Perezida na Visi-Perezida wa Sena, kuri uyu wa 14 Ukwakira 2014.
Yagize ati, "Buri munsi tubona ingero
zabyo [ibibazo igihugu gihura nabyo] ariko abantu benshi bafite amaso
ntibabona bafite amatwi ntibumva. Iyo umuyobozi ufite amaso ntubone
ukagira amatwi ntiwumve igihugu kigira ibibazo nk’ibyo tuzi mu mateka
yacu.”
Umukuru w’u Rwanda yamaze iminota
igera kuri 12 avuga ko abayobozi bagomba kuzirikana ko babereyeho
gukorera Abanyarwanda mu nyungu rusange, bakirinda kuba ibikoresho
by’abashaka kugera ku nyungu zabo bwite.
Umukuru w’Igihugu yavuze ko gukomeza gukorera inyungu z’amahanga amaherezo bigusha igihugu mu bukene n’umwiryane.
Yagize ati, "Abandi baba bashaka
kugera aho bashaka kugera, bakagukoresha bakakugeza aho ibyo wibwira
biri mu nyungu zawe bwite iz’igihugu ukorera zigahomberamo. Ni bangahe
birirwa babwirwa ko ari ibitangaza banyuranije n’ibyo igihugu cyifuza
bakabafasha bakabageza ku byo bifuza ukumva ko uri igitangaza. Iyo
babikora ntabwo bakorera inyungu zawe cyangwa iz’Abanyarwanda barakorera
inyungu zabo, baraguhindura isuka ibahingira.”
Perezida Kagame yanenze kandi
abayobozi basa n’abadasobanukiwe inshingano bahawe zo gukorera
abaturage, usanga bakoresha imyanya yabo y’ubuyobozi mu nyungu zabo
bwite, bityo bagatuma igihugu kitagera ku ntego cyihaye.
Yagize ati "Gutora Perezida wa Sena
byibutsa uburemere n’inshingano umuyobozi aba afite kandi agomba
kubahiriza mu nyungu rusange kurusha ize bwite. Abantu basanzwe iyo
bumvishe ubuyobozi bumva ikuzo bakumva inyungu ze zimureba nk’umuyobozi
akibagirwa aho ava n’aho ajya, akibagirwa ikimushyize muri uwo mwanya,
akibagirwa ko ikimushyize muri uwo mwanya ari ugukorera inyungu ku buryo
budasubirwaho z’abanyarwanda.”
Yakomeje agira ati, "Ntabwo ari
ukwikorera, cyangwa ikuzo cyangwa umutungo ngo yibone, arebe abo bava
inda imwe, umuryango we n’inshuti yarangiza akarekera aho. Ntabwo ariko
ubuyobozi bumeze.”
Perezida Kagame yavuze ko abayobozi
b’u Rwanda bagomba guharanira ko inzego zose z’igihugu cy’u Rwanda
zuzuzanya, imbaraga zigashyirwa hamwe kugira ngo igihugu cyunguke
kurusha umuntu umwe cyangwa urwego rumwe.
Perezida Kagame yakomeje kwiyama abantu bafite umutima wo gushyira imbere inyungu zabo.
Ubwo yatangizaga umwaka w’Ubucamanza 2013/2014 yasabye ubutabera gukurikirana abigwizaho umutungo w’abaturage.


text:
Mwana wa,
Niba ubashije gusoma no gusobanukirwa uyu muvugo
Ni uko utasetse mu ruzungu ngo usuzugure ururimi gakondo
Ni uko utagaye umurage w’abakubanjirije nubwo ari muto
Ni uko utasanganiye imyaduko ngo utere amateka umugongo
Ariko kandi nutabishobora sinzabikugayira kibondo
Dore ko hari benshi bafite amahirwe n’ubushobozi ariko…
Ngo amateka tuyasige mu byahise, tugendane n’ibigezweho
Wasanga ari yo mpamvu bamwe muri twe basigajwe inyuma nayo
Mwana wa,
Kuva ukivuka nifuje kugutaka ngo nkusige imivugo
Ngutotobekeshe imirongo inoze utembe ishema n’itoto
Nkubamburire imizingo ntanitse ku karubanda uyambare nk’imyitero
Maze userukire umuryango ukomoka iwabo w’abeza muri ya ngendo
Ukwezi kwali Nzeli, wari utarahumuka, isi yawe yari iy’indoto
Nkakureba singuhage, nagukoraho nkumva inzozi zibaye impamo
Buri munota ukarushaho kunganza, nkifuza gukora mu nganzo
Nuko mfata ikaramu, sibwo ntangiye kwandika nkabura intangiriro
Mwana wa,
Ni ukuri naragerageje; igifaransa kirakama mbura isôko
Ikinyarwanda kirarandaga gihera mu mirya, ijwi rihera mu ingoto
Amangara ararangara, icyongereza kirazerera mbura irengero
Igiswayire kinsiramura ururimi mpita nshyiraho akadomo
Ku munsi wawe wa mbere, watumye umusizi abura amagambo
Numva mbaye nk’umuhigi wabuze icumu rye cyangwa umuheto
Ariko byose bihinduka umunezero utagira izina ku bw’urukundo
Ntuzangaye guhera nyagasani; nyemerera wakire iki kinyeto
Mwana wa,
Uri igikomangoma, wavukanye imbuto
Nta wayikwambura kuko ikurimo
Jye ndi umugaragu, navukanye impano
Tuzahorana iteka kuko ngufite nk’indasago
Nturi imfura y’ubwiza n’ingangare, uri izingiro ryabyo
Ni wowe cyuzuzo cy’umuryago niyo hazamo icyuho
Ni wowe unyibutsa gutuza iyo nibagiwe iwabo wa mbeho
Uri icyanga cy’ubuki, ku giti cyanjye, uri imbuto y’urukundo
Mwana wa,
Nk’umutware wizera umugaragu we, nyemerera nkuye impanuro
Maze kubona izuba kenshi, nakwereka igicucu mfunze amaso
Isi irashaje, ntuzahumwe n’ibishyashya, byose ni nk’imyambaro
Ibihe biha ibindi, abantu barahinduka, impinduka ni cyo kintu gihoraho
Keretse ingoma; impinduka yazo ni injyana, abakaraza n’imirishyo
Rubanda ruhora ari rumwe: rukurikira injyana rukogezanya umudiho
Ntuzagane inzira ya bose, kandi nutakara uzamenye ko bibaho
Inzira ya muntu igaragara iyo ageze ku ntunduro y’urugendo
Mwana wa,
Uko ukura, isi izagenda iguhindura buhoro buhoro
Ntuzagire ubwoba; muri twe nta ukimeze nkuko yahoze ejo
Uzamenye ubwenge ubujiji butaraza gukomanga ku muryango
Nibuza, uzabureke butambuke busohokere mu marembo y’ubwonko
Ibihe ntawe bigisha inama, ejo hazaza nihatadusanga amahoro
Uzamenye ko so atigeze aba umubyeyi gito, uzasome uyu muvugo
Sinzakuraga amahera yo gahera mu bera, ubwenge ni wo mutungo
Azabugwize, waguke, wagure umuryango ubibe mbuto nshya z’urukundo
#1key


text:
Tukimara gusoma inkuru iri ku rubuga IGIHE musanga hano
yerekeye umusore wambuwe n'indaya imyenda yari yambaye bitewe n'uko ngo yari yabuze ayo kuyishyura, SHIKAMA yihutiye gusohora iyi nyandiko ngo iburire abajya mu ndaya mu Rwanda no muri Uganda amanyanga akoreshwa n'indaya zambura abagabo nkuko byagendekeye uyu musore i Kigali.
Kubera ubwambuzi n'ubuhemu busigaye bukorerwa mu mujyi wa Kampala muri Uganda kandi Shikama ikaba imaze iminsi ifite amakuru ko bamwe mu bakora ubu buhemu bageze no mu Rwanda cyangwa bakaba bafiteyo ibyitso, Shikama yakoresheje uko ishoboye ngo ibone amakuru kuri ubu buhemu. Hari ubukorerwa abagabo bagiye kuryamana n'indaya, hari ubokorerwa abatwara moto(bodaboda), hari inyandiko ncurano n'ibyagombwa by'ibicurano, n'ibindi.
Bibaye mahire rero kuko inyandiko ya Igihe Shikama yavuze hejuru ihuriranye n'uko muri buriya buhemu twavuze jejuru, tumaze gukusanya amakuru ku bwerekeye INDAYA, naho ku bundi buhemu , ubushakashatsi bukaba bugikomeje.
Menya amayeri indaya zo muri Uganda no mu Rwanda zikoresha zambura abazisambanya
Shikama iherutse kuganira n'Umunya Uganda turi bwite izina ry'irihimbano KALISITA ufite imyaka 30 akaba amaze imyaka itanu hano muri Norway.
Shikama: Kalisita, tumaze iminsi twumva ko igihugu cyanyu gisigaye cyuzuye mo ubuhemu bwinshi watubwira uko byifashe?
Kalisita: Nibyo koko muri Uganda hasigaye hari ubuhemu budasanzwe ku buryo umuntu wese ugiyeyo atahamenyereye ahura n'ibizazane.
Shikama: Tubwire muri make ibyerekeye uburaya niba hari amakuru ubufiteho kuko bamwe mu bakora ubu buraya bajya no mu bindi bihugu bituranye na Uganda nk'u Rwanda, bityo Abasomyi ba Shikama bajye bamenya uko bifata imbere y'izo nkozi z'ibibi.
Kalisita: Nabaye Kampala imyaka irenga 15, nagiye nkorana n'indaya kenshi kwambura abagabo bazisambanyaga.
Shikama : Wadusobanurira uko byakorwaga.
Kalisita: Iyo indaya yabaga izi ko umukiriya runaka ari buze kuyisambanyiriza iwayo, najyaga munsi y'igitanda, amatara yo mu nzu akazimywa na bene gusambana. Umugabo yerekwaga aho amanika ipantalo cyangwa ayirambika ku kameza cyangwa intebe, akabikora ntacyo yishisha kuko yabaga azi ko urugi rukinze! Hanyuma Indaya igashyiramo umuziki mwinshi, nkahengera bari mu gikorwa cyabo cy'injyanishabitsina, ngasaka mu ipandalo, ishati, ndetse no mu ikariso by'umugabo maze amafranga yose nsanzemo ngahita nyatwara, indaya ikaza kumpemba mo make. Hariho ariko igihe hazaga abagabo badashaka imiziki, aha ntibyabaga byoroshye kubiba, ariko hari ubundi buryo twakoreshaga: indaya yavuzaga induru cyane yereka uriho ayisambanya ko yaberewe, nawe akivayo, ubwo nanjye natangiraga akazi ko kwiba nkuko nabivuze hejuru!
Shikama: Hanyuma se iyo umugabo yamaraga gusambana akabura amafranga yo kwishyura byagendaga gute?
Kalisita: Indaya yamwishyuzaga amafranga bumvikanye, umugabo agakabakaba mu myenda akayabura, indaya igahita ivuza induru maze abaturanyi bakaza gutabara. Mu batabaraga nanjye nabaga ndimo n'abandi dukorana, maze umugabo tukamutegeka gusiga imyenda akajya kuzana amafranga, yatera ivogonyo tukamukubita kugeza igihe yemereye gutelefona inshuti ye ikayazana cyangwa tugafatira ya myenda ye.
Shikama: Ubwo se ntujya wicuza iki gikorwa kibi wakoraga?
Kalisita: Ni ugushakisha ubuzima. None se ko nasanze nta babyeyi ngira, nkisanga ku muhanda nkiri muto, indaya zikaba arizo zagiye zimfasha mu ubuzima bwanjye bwose, urumva nari kubigenza nte?
Shikama: Urakoze Kalisita.
Kalisita : Murakoze namwe, kandi mukomeze muburire rubanda iadakomeza kugwa mu mutego w'indaya!
--------------------------------------------------------------------------------------------------------------------------
Akicwa kaburiwe ngo ni impongo; abadashoboye kwifata, nimurongore naho ubundi indaya zirabasiga iheruheru kandi zikomeze zibambike ubusa amanywa ava!!!
Dg NKUSI Yozefu
www.shikamaye.blogspot.no
Uharanire ko Ukuri gusimbura Ikinyoma.


text:
Yabitangaje kuri uyu wa 12 Mutarama 2017, Ubwo Komisiyo y’Iterambere ry’Ubukungu n’Imari muri Sena, yaganiraga n’Umunyamabanga wa Leta muri Minisiteri y’Ubuhinzi n’Ubworozi (MINAGRI), ushinzwe ubuhinzi, Nsengiyumva Fulgence, ku bijyanye na gahunda zo guhunika umusaruro mu Rwanda.
Senateri Karangwa Chrysologue ati “Gusa ikibazo abarimu dufite hariya bigisha amagambo gusa atagira ibikorwa, nibyo nabwiraga abarimu bo muri kaminuza nti ‘wowe urigisha umuhinzi kandi bishwe n’inzara kuki wowe utajya guhinga ngo nabo bakurebereho?”
Yongeyeho ati “Urigisha kwihangira imirimo niba uyizi neza kuki utayikora ngo bakurebereho? Turi kwigisha amagambo gusa kandi ibyo nibyo bituma abagoronome bo mu turere barabaye abayobozi batakiri abagoronome.”
Yatanze urugero ko bagiye mu turere twinshi bakabwirwa ko abagoronome barangiza muri ayo mashuri badafite akamaro na gato kubirebana n’imizamukire y’ubuhinzi mu banyarwanda.
Ati “Baririrwa bandikisha amakalamu gusa, bazi amagambo y’ubuhinzi gusa ariko iyo ubajyanye mu murima ntibazi ibikorerwamo.”
Minisiteri y’Ubuhinzi n’Ubworozi (MINAGRI), ushinzwe ubuhinzi, Nsengiyumva Fulgence, yavuze ko bifuza ubufatanye na za kaminuza kugira ngo zibafashe gushyira mu bikorwa politiki y’ubuhinzi.
Ati “ Dufite politiki y’ubuhinzi, dufite gahunda zo guhindura ubuhinzi ariko usanga za kaminuza zigisha ibi natwe dushaka ibi, reka tubabwire tuti abana muri kwigisha hariya bazaza muri uru rwego, kandi turashaka ko urwo rwego rukurikiza politiki y’ubuhinzi, dukurikize gahunda zo kuyishyira mu bikorwa, ubwo bufatanye rero nibwo dushaka kugeraho, badufasha muri bwa bushashatsi, baza bakadusha gusobanura politiki y’ubuhinzi ariko bagakora.”
Senateri Karangwa yasabye ko habaho imikoranire n’abikorera bagahugura abiga amasomo y’ubuhinzi bakaba aribo bigisha ibyo byose.
Senateri Karangwa Chrysologue yabaye Umwalimu muri Kaminuza y’u Rwanda no mu yahoze ari Kaminuza y’Ubumenyi n’Ikoranabuhanga ya Kigali (KIST), aza no kuba Perezida wa Komisiyo y’Igihugu y’amatora mbere y’uko yinjira mu Nteko Ishinga Amategeko y’u Rwanda umutwe wa Sena.


text:
Guverineri Bosenibamwe asaba abanyarugarama kutirara ngo ni uko bafite umutekano
Guverineri w’intara y’amajyaruguru, Bosenibamwe Aimé, arasaba abaturage bo mu murenge wa Rugarama kurushaho kubungabunga umutekano kugira ngo ibyo bakora byose biganisha ku majyambere babikore ntacyo bikanga.
Guverineri Bosenibamwe, ubwo yasuraga abo baturage tariki ya 09/12/2013, yabasabye kutirara kuko bafite umutakano. Ngo ahubwo bakwiye gukora ibishoboka byose kugira ngo hatagira uwuhungabanya.
Uyu muyobozi kandi akomeza abwira aba baturage ko umutekano ariwo utuma u Rwanda rutera imbere, rwihesha agaciro, ugatuma ndetse n’abanyamahanga barwubaha.
Agira ati “Iki gihugu cyacu, iterambere tugeraho ntabwo ryikora…uwo mutekano rero niwo ukurura abanyamahanga bagakunda u Rwanda rwacu. Niwo ugenda ukurura abashoramari bagaturuka imihanda yose y’isi bakaza mu Rwanda rwacu.â€
“Nta zahabu dufite, nta peteroli dufite, ariko umutekano wacu tuwubungabunze tukawukomeraho ni wo uzarusha na ya peteroli  navugaga.â€
Guverineri Bosenibamwe akomeza abwira abo baturage gushishikarira kurara irondo kuko ari ryo rizatuma uwo mutekano usigasirwa. Yongeraho asaba abayobozi b’imidugudu gupanga amarondo kandi abaturage bakayitabira.
Inama y’umutekano buri gitondo
Ikindi ngo ni uko mu rwego rwo kugenzura niba amarondo yarawe uko bikwiye, buri muyobozi w’umurenge azajya akoresha inama y’umutekano y’isaha imwe buri gitondo.
Muri iyo nama ngo umuyobozi w’umurenge azajya afatanya n’abandi bayobozi bo mu murenge ayobora ubundi bapange amarondo barebe aho ari bukorerwe ndetse n’abari buyakore. Mu nama ikurikiyeho ngo nibwo bazajya bicara bakareba uko amarondo bapanze yagenze.
Ikindi kandi ngo amarondo agomba kurarwa ahantu hose aho kwibanda gusa ahantu hamwe nko ku mashuri, ku bigo nderabuzima cyangwa ku masantere y’ubucuruzi.
Agira ati “Amarondo rero ntabwo ari ukuvuga gusa ku muhanda wa kaburimbo, ntabwo azakorwa ku mashuri ahubwo amarondo ni ayo gukorerwa mu midugudu hose kuko hahandi muba mwirunze, umwanzi we arabakwepa akajya hahandi mutabona.â€
Guverineri Bosenibamwe yibutsa abanyarugarama kubungabunga umutekano kuko uwo murenge uturiye umupaka uhuza u Rwanda na Repubulika Iharanira Demokrasi ya Kongo, ndetse na Uganda.
Muri ako gace hakunze kugaragara urujya n’uruza rw’abantu bajya cyangwa bava muri ibyo bihugu rimwe na rimwe bakaba nta n’ibyangombwa bafite.
Abanyarugarama basabwa kuba ijisho rya bagenzi babo kugira ngo muri urwo rujya n’uruza hatazaziramo n’umwanzi akaba yahungabanya umutekano w’u Rwanda.
Ikindi kandi abaturage basabwa kumenya abantu baraye ku baturanyi babo ndetse n’abayobozi b’imidugudu bakajya bandika mu makaye y’umudugudu abantu bose baraye mu mudugudu bayobora kugira ngo bamenyekane.